cyanic-selkie/wikianc huggingface dataset:
കിൻ യാമേയ്
ആദ്യകാലജീവിതം
1864-ൽ ചൈനയിലെ നിങ്ബോയിലാണ് കിൻ യാമേയ് ജനിച്ചത്. അവളുടെ പിതാവ് റവ. കിംഗ് ലിംഗ്-യ്യൂ (ചിൻ ഡിംഗ്-യു), ഒരു ക്രിസ്ത്യൻ മാർഗ്ഗം കൂടിയ ആളായിരുന്നു. യമേയ്ക്ക് രണ്ട് വയസ്സുള്ളപ്പോൾ ഒരു കോളറ പകർച്ചവ്യാധി മൂലം യമേയ് അനാഥയായി; അമേരിക്കൻ മിഷനറിമാരായ ഡിവി ബെഥൂൺ മക്കാർട്ടിയും ജുവാന എം നൈറ്റ് മക്കാർട്ടിയും അവളെ ദത്തെടുത്തു. അവളുടെ ചൈനീസ് പേര് ഉപയോഗിക്കാനും ചൈനീസ് ഭാഷയും ഇംഗ്ലീഷും പഠിക്കാനും അവർ അവളെ പ്രോത്സാഹിപ്പിച്ചു; യമേയ് ഇംഗ്ലീഷ്, ജാപ്പനീസ്, ഫ്രഞ്ച് എന്നീ ഭാഷകൾ സംസാരിക്കാൻ പഠിച്ചു. എലിസബത്ത് ബ്ലാക്ക്‌വെൽ സ്ഥാപിച്ച ന്യൂയോർക്ക് ഇൻഫർമറിയിലെ വിമൻസ് മെഡിക്കൽ കോളേജിൽ യമേയ് പഠിച്ചു, അവിടെ യമേയ് 1885 ൽ ക്ലാസ്സിൽ ഏറ്റവും ഉയർന്ന റാങ്കോടെ ബിരുദം നേടി. 1888 ൽ അമേരിക്കയിൽ മെഡിക്കൽ ബിരുദം നേടിയ ആദ്യത്തെ ചൈനീസ് വനിതയായിരുന്നു യമേയ്. അവളുടെ നേട്ടത്തിന് സാക്ഷ്യം വഹിക്കാൻ ചൈനീസ് കോൺസുൾ ബിരുദദാന ചടങ്ങിൽ പങ്കെടുത്തു. യമേയ് ഫിലാഡൽഫിയയിലും വാഷിംഗ്ടൺ ഡി.സി.യിലും തുടർപഠനം നടത്തി, യമേയ് ഫോട്ടോഗ്രാഫിയും പഠിച്ചു, മെഡിക്കൽ സ്കൂളിൽ പഠിക്കുമ്പോൾ മെഡിക്കൽ ഫോട്ടോ-മൈക്രോഗ്രഫിയെക്കുറിച്ച് ഒരു ജേണൽ ലേഖനം പ്രസിദ്ധീകരിച്ചു.
ഔദ്യോഗിക ജീവിതം
1890 മുതൽ 1894 വരെ, ജപ്പാനിലെ കോബെയിൽ യമേയ് സ്ത്രീകൾക്കും കുട്ടികൾക്കുമായി ഒരു ആശുപത്രി നടത്തി, മലേറിയ ബാധിച്ച കിൻ അസുഖം മാറുന്നതു വരെ  അവിടെ താമസിച്ചു. ടിൻസിനിലെ നഴ്‌സുമാരുടെ പരിശീലന പരിപാടി നടത്തിയിരുന്ന ഒരു വനിതാ ഹോസ്പിറ്റലിലെ സൂപ്രണ്ടും ആയിരുന്നു യമേയ്. 1907-ൽ ഴിലിയിൽ സ്ത്രീകൾക്കായി നോർത്തേൺ മെഡിക്കൽ സ്കൂളും യമേയ് സ്ഥാപിച്ചു.
ചൈനീസ് സംസ്കാരം, സ്ത്രീകൾ, വൈദ്യശാസ്ത്രം എന്നിവയെക്കുറിച്ച് യമേയ് അമേരിക്കയിൽ പ്രഭാഷണം നടത്തുകയും ചെയ്തു ഇതിൽ ലോസ് ഏഞ്ചൽസ് മെഡിക്കൽ അസോസിയേഷനുമായുള്ള ഒരു പ്രസംഗം, കാർണഗീ ഹാളിലെ ഒരു പ്രസംഗം എന്നിവയും ഉൾപ്പെടുന്നു. യമേയ് ഹോണോലുലുവിന്റെ ചൈനാ ടൗണിനെക്കുറിച്ച് ഒരു ലേഖനം ഓവർലാൻഡ് മാസികയിലും (1902), സോയാബീനുകളെക്കുറിച്ചുള്ള ഒരു ലേഖനം ന്യൂയോർക്ക് ട്രിബ്യൂണിലിലും (1904) പ്രസിദ്ധീകരിച്ചു. ഒന്നാം ലോകമഹായുദ്ധകാലം യമേയ് അമേരിക്കയിൽ സോയാബീനുകളുടെ മറ്റ് ഉപയോഗങ്ങളിലും യുഎസ്ഡിഎയുമായി ചേർന്ന് പ്രവർത്തിച്ചു ചെലവഴിച്ചു അമേരിക്കൻ ഭക്ഷ്യ ശാസ്ത്രജ്ഞർക്ക് ടോഫു പരിചയപ്പെടുത്തികൊറ്റുത്തത് അവരായിർന്നു. 1904-ൽ ന്യൂയോർക്ക് സിറ്റിയിൽ നടന്ന ഒരു അന്താരാഷ്ട്ര സമാധാന സമ്മേളനത്തെ യമേയ് അഭിസംബോധന ചെയ്തു.
കിൻ യാമേ 1894-ൽ ജപ്പാനിൽ വെച്ച് ഹിപ്പോളിറ്റസ് ലെയ്‌സോള അമഡോർ എക്ക ഡ സിൽവയെ വിവാഹം കഴിച്ചു. മിസ്റ്റർ ഡാ സിൽവ ഹോങ്കോങ്ങിൽ ജനിച്ച ഒരു വ്യാപാരിയും വ്യാഖ്യാതാവുമാണ്. 1904 ൽ യമേയ് വിവാഹമോചനം നേടി. യമേയ്ക്ക് 1895-ൽ ഹവായിയിലെ ഹോണോലുലുവിൽ ജനിച്ച അലക്സാണ്ടർ എന്നൊരു മകനുണ്ടായിരുന്നു,. 1918-ൽ ഫ്രാൻസിലെ ഒന്നാം ലോകമഹായുദ്ധത്തിൽ ഒരു അമേരിക്കൻ പട്ടാളക്കാരനായി സെവനം ചെയ്ത അദ്ദേഹം മരിച്ചു, "അലക്സാണ്ടർ എ. കിൻ" എന്ന പേരിൽ ആർലിംഗ്ടൺ നാഷണൽ സെമിത്തേരിയിൽ അടക്കം ചെയ്തു. പിന്നീട് കിൻ യാമേ ചൈനയിലേക്ക് മടങ്ങി ബെയ്ജിംഗിൽ അവസാന കാലം ചിലവഴിച്ചു, 1934-ൽ ന്യുമോണിയ ബാധിച്ച് 70 വയസ്സുള്ളപ്പോൾ മരിച്ചു.
ഗ്രബ്ബിയ
ഗ്രബ്ബീയസീ എന്ന പുഷ്പിക്കുന്ന സസ്യ കുടുംബത്തിലെ ഒരു ജീനസ് ആണ് ഗ്രബ്ബിയ. ദക്ഷിണാഫ്രിക്കയിലെ ഫ്ലോരിസ്റ്റിൿ മുനമ്പിനോട് തദ്ദേശീയതയുള്ള മൂന്ന് ഇനങ്ങളാണ് ഈ ജനുസ്സിലുള്ളത്. അവ 1.5 m മീറ്റർ വരെ ഉയരമുള്ളതും ചെറിയ മൃദുവായ തൂവൽ പോലുള്ള ഇലകൾ ഉള്ളതുമാണ്. ഫലം ഒരു സംയുക്തഫലം ആണ്
1767-ൽ പീറ്റർ ജോൺസ് ബെർഗിയസ് (Peter Jonas Bergius) ആണ് ഗ്രബ്ബിയ എന്ന് നാമകരണം ചെയ്യുകയും Kongliga Vetenskaps Academiens Handlingar എന്ന ശീർഷകത്തോടെ സ്വീഡിഷ് സൈന്റിഫിക് ജേർണലിൽ പ്രസിദ്ധീകരിക്കുകയും ചെയ്തു. ഈ പേർ പ്രശസ്ത സ്വീഡിഷ് സസ്യശാസ്ത്രജ്ഞനായ മൈക്കൽ ഗ്രബ്ബിന്റെ ഓർമ്മയ്ക്കാണ് നൽകപ്പെട്ടത്.
പുറം കണ്ണികൾ
വർഗ്ഗം:സസ്യജനുസുകൾ വർഗ്ഗം:ഗ്രബ്ബീയസീ
പോൾ ടിബറ്റ്സ്
അമേരിക്ക ൻ വ്യോമസേനയിലെ ബ്രിഗേഡിയർ ജനറലും ഹിരോഷിമയിൽ രണ്ടാം ലോകമഹായുദ്ധ ക്കാലത്ത് വർഷിച്ച ആണവബോംബ് വഹിച്ച വിമാനത്തിന്റെ വൈമാനികനുമായിരുന്നു പോൾ ടിബറ്റ്സ്. (ജ: 23 ഫെബ്: 1915 – 1 നവം: 2007) .ലിറ്റിൽ ബോയ് എന്ന അണുബോംബ് വഹിച്ച എനോള ഗെ വിമാനമായിരുന്നു ടിബറ്റ്സ് പറപ്പിച്ചത്.1938 ൽ ആണ് ടിബറ്റ്സ് വൈമാനികനുള്ള യോഗ്യത നേടിയത്.
സേവനം
1942 ൽ 340 അം സ്ക്വാഡ്രനിൽ അംഗമായ ടിബറ്റ്സ് പിന്നീട് വ്യോമസേനയിലെ ഡെപ്യൂട്ടി കമാൻഡന്റ് ആയി ഉയർന്നു.യൂറോപ്പിൽ നാസി അധിനിവേശസേനയ്ക്കെതിരേയുള്ള വ്യോമാക്രമണത്തിലും അദ്ദേഹം പങ്കു ചേർന്നു.ജർമ്മനിയ്ക്കെതിരായും ജപ്പാനെ തിരായുമുള്ള ദൗത്യങ്ങളിലും ടിബറ്റ്സ് സജീവമായിരുന്നു.
ജപ്പാനെതിരേയുള്ള യുദ്ധം
ഓപ്പറേഷൻ ഓർഡർ നമ്പർ 35 ന്റെ അടിസ്ഥാനത്തിൽ  1945 ,ഓഗസ്റ്റ് 5 നുഎനോള ഗേ എന്നു നാമകരണം ചെയ്ത ബി-29വിമാനത്തിൽ ഹിരോഷിമയെ ലക്ഷ്യമാക്കി നോർത്ത് ഫീൽഡിൽ നിന്നു ടിബറ്റ്സ് പുറപ്പെട്ടു. 3200 കി.മീറ്റർ അകലെയായിരുന്നു ലക്ഷ്യസ്ഥാനം.ഏതാനും മണിക്കൂറുകൾക്കുള്ളിൽ ഹിരോഷിമയുടെ ആകാശത്തെത്തിയ വിമാനത്തിൽ നിന്നും ലിറ്റിൽ ബോയ് എന്ന അണുബോംബ് രാവിലെ പ്രാദേശിക സമയം 8.15 നു വർഷിക്കപ്പെട്ടു. ബോംബ്സ്ഫോടനത്തിനുശേഷം ഭീമാകാരമായ ഒരു കൂൺ മേഘം ഉയർന്നുപൊങ്ങുന്നതു താൻ കണ്ടതായി ടിബറ്റ്സ് പിന്നീട് സാക്ഷ്യപ്പെടുത്തി.
അന്ത്യം
ഹൃദയസംബന്ധവും വാർദ്ധക്യസഹജവുമായ അസുഖങ്ങളാൽ 2007 നവംബർ 1 നു ,തൊണ്ണൂറ്റിരണ്ടാം വയസ്സിൽ ഒഹിയോയിൽ വച്ച് അന്തരിച്ചു. ശവകുടീരമോ സ്മാരകശിലയോ നിർമ്മിക്കപ്പെട്ടാൽ അതു നശിപ്പിക്കപ്പെട്ടേക്കും എന്ന്അ ടിബറ്റ്സ് ആശങ്കപ്പെട്ടതിനാൽ അന്ത്യാഭിലാഷപ്രകാരം മൃതദേഹം ദഹിപ്പിക്കുകയും ചിതാഭസ്മം ഇംഗ്ലീഷ് ചാനലിൽ വിതറുകയും ചെയ്തു.
അവലംബം
വർഗ്ഗം:അമേരിക്കൻ സൈനികർ
പോർട്ടോ റിക്കൻ തത്ത
അവലംബം
വർഗ്ഗം:തത്തകൾ വർഗ്ഗം:പോർട്ടോ റിക്കോയിലെ പക്ഷികൾ
തുർക്‌മാൻ ഗേറ്റ് ഒഴിപ്പിക്കൽ
1976-ൽ ഇന്ദിരാഗാന്ധി യുടെ സർക്കാർ, അടിയന്തരാവസ്ഥകാലത്ത് സഞ്ജയ് ഗാന്ധിയുടെ നേതൃത്വത്തിൽ ഡൽഹി യെ ചേരി ഒഴിപ്പിച്ചു നഗരത്തെ വൃത്തിയാക്കാൻ നടപടികളെടുത്തിരുന്നു. ഇതിന്റെ ഭാഗമായി ഒഴിഞ്ഞുപോകാൻ തയ്യാറാകാതിരുന്ന ഡൽഹിയിലെ തുർക്‌മാൻ ഗേറ്റ് നിവാസികളെ ഒഴിപ്പിക്കാൻ വേണ്ടി ഏപ്രിൽ 18നു വെടിവയ്പ്പ് ആണ് "തുർക്‌മാൻ ഗേറ്റ് ഒഴിപ്പിക്കൽ" എന്ന പേരിൽ കുപ്രസിദ്ധിയാർജ്ജിച്ചത്. വീടുകൾ തകർക്കുന്നതിനെതിരെ പ്രതിഷേധിച്ച ആളുകളെ പോലീസ് വെടിവച്ചു കൊന്ന അടിയന്തരാവസ്ഥയിലെ രാഷ്ട്രീയ അടിച്ചമർത്തലിന്റെയും, പോലീസ് ക്രൂരതയുടെയും കുപ്രസിദ്ധമായ കേസായിരുന്നു ഇത്. തുർക്ക്മാൻ ഗേറ്റിൽ കൊല്ലപ്പെട്ട ആളുകളുടെ എണ്ണത്തിന്റെ ഔദ്യോഗിക കണക്ക് ലഭ്യമല്ല, കലാപവും കൂട്ടക്കൊലയും റിപ്പോർട്ട് ചെയ്യാൻ മാധ്യമങ്ങളെ അനുവദിച്ചില്ല. തന്റെ ഒമ്പത് സുഹൃത്തുക്കളെ പോലീസ് കൊലപ്പെടുത്തിയതായി ഒരു പ്രാദേശിക ഗൈഡ് അവകാശപ്പെട്ടു. 10-ലധികം ബുൾഡോസറുകൾ അനധികൃത വീടുകൾ ഇടിച്ചുനിരത്തുകയും, ചേരി നിർമാർജനത്തിനെതിരെ പ്രതിഷേധിച്ച ആളുകൾക്ക് നേരെ പോലീസ് വെടിവയ്ക്കുകയും ചെയ്തു.
പശ്ചാത്തലം
അടിയന്തരാവസ്ഥ ക്കാലത്ത് ഇന്ദിരാഗാന്ധിയുടെ സർക്കാർ, മകൻ സഞ്ജയിഗാന്ധി യുടെ പ്രേരണയാൽ, ഡൽഹിയെ ചേരികളിൽ നിന്ന് ശുദ്ധീകരിക്കാനും, ദരിദ്രരായ നിവാസികളെ ഡൽഹി വിട്ട് ദൂരെയുള്ള ജനവാസ കേന്ദ്രങ്ങളിലേക്ക് മാറാനും നീക്കം ആരംഭിച്ചു. തുർക്ക്മാൻ ഗേറ്റിലെ നിവാസികൾ, മുഗൾ കാലഘട്ടം മുതൽ അവിടെ താമസിച്ചതിനാൽ നഗരത്തിലെത്തി ഉപജീവനത്തിനായി എല്ലാ ദിവസവും ഭാരിച്ച ബസ് ചാർജുകൾ നൽകി യാത്ര ചെയ്യേണ്ടി വന്നതിനാൽ താമസിക്കാൻ വിസമ്മതിച്ചു. (ഇത് മതിലുകളുള്ള നഗരത്തിന്റെ ആന്തരിക ഭാഗമായിരുന്നു) അവരുടെ വീടുകൾ ബുൾഡോസർ ഉപയോഗിച്ച് തകർക്കുന്നതിനെതിരെ അവർ പ്രതിഷേധിച്ചു. പ്രതിഷേധക്കാർക്കെതിരെ പോലീസ് വെടിയുതിർക്കുകയും അവരിൽ പലരും കൊല്ലപ്പെടുകയും ചെയ്തു. തൊട്ടടുത്ത ഹോട്ടലിലിരുന്ന് സഞ്ജയ് ഗാന്ധി ബൈനോക്കുലറിലൂടെ സ്ഥിതിഗതികൾ വിലയിരുത്തുന്നുണ്ടായിരുന്നുവെന്ന് കഥകളുണ്ട്.
നേരത്തെ സെൻസർഷിപ്പ് ഏർപ്പെടുത്തിയ സർക്കാർ, കൂട്ടക്കൊല റിപ്പോർട്ട് ചെയ്യരുതെന്ന് പത്രങ്ങളോട് ഉത്തരവിട്ടു. ബിബിസി പോലുള്ള വിദേശ മാധ്യമങ്ങളിലൂടെയാണ് ഇന്ത്യൻ സമൂഹം കൊലപാതകങ്ങളെ കുറിച്ച് അറിഞ്ഞത്. പ്രതിഷേധിച്ച ആളുകളെ ബുൾഡോസറുകൾ ഉപയോഗിച്ച് ഓടിക്കുകയും നിരവധി മരണങ്ങൾക്ക് കാരണമാവുകയും ചെയ്തുവെന്ന് പിന്നീട് റിപ്പോർട്ട് ചെയ്യപ്പെട്ടു.
ആകെ മരണങ്ങൾ
ഷാ കമ്മീഷൻ റിപ്പോർട്ട് പോലീസ് ഉദ്യോഗസ്ഥരുടെ മൊഴി രേഖപ്പെടുത്തുകയും വെടിവെപ്പിൽ 20 സാധാരണക്കാരെങ്കിലും മരിച്ചതായി ഒരു ഓഫീസ് സമ്മതിക്കുകയും ചെയ്തു.
ഇതും കാണുക
⇘ ഷാ കമ്മീഷൻ
⇘ ഓപ്പറേഷൻ ബ്ലൂസ്റ്റാർ
അവലംബം
വർഗ്ഗം:കലാപങ്ങൾ
എസ്.റ്റി. റെഡ്യാർ ആൻഡ് സൺസ്
1886ൽ കൊല്ലത്ത് ആരംഭിച്ച ഒരു അച്ചുകൂടമാണ് എസ്.റ്റി. റെഡ്യാർ ആൻഡ് സൺസ്. സുബ്ബയ്യ തെന്നാറ്റു റെഡ്ഡിയാറാണു ഇതിന്റെ സ്ഥാപകൻ. വിദ്യാഭിവർദ്ധിനി അച്ചുകൂടം ഇതിന്റെ ഭാഗമായിരുന്നു. പിന്നീട് ഇതിന്റെ ആസ്ഥാനം എറണാകുളത്തേക്ക് മാറ്റപ്പെട്ടു.
വർഗ്ഗം:അച്ചടി വർഗ്ഗം:കേരളത്തിലെ മുദ്രണാലയങ്ങൾ വർഗ്ഗം:മലയാളം അച്ചടിയുടെ ചരിത്രം
തളാപ്പ് ശ്രീ സുന്ദരേശ്വര ക്ഷേത്രം
മീനമാസത്തിലെ (മാർച്ച് -ഏപ്രിൽ) പൂയം നക്ഷത്രത്തിൽ ആരംഭിച്ച് എട്ട് ദിവസത്തിലായി നടക്കുന്ന ഉത്സവം പയ്യാമ്പലം കടപ്പുറത്ത് നടക്കുന്ന ആറാട്ടോടെ സമാപിക്കുന്നു.
മജ്മ
സൗദി അറേബ്യൻ തലസ്ഥാനമായ റിയാദിനടുത്തുള്ള ഒരു ഉൾനാടൻ പട്ടണമാണ് മജ്മ (المجمعة). നിരവധി ചരിത്ര പശ്ചാത്തലങ്ങൾ അടങ്ങിയ പ്രദേശമായ മജ്മ രാജ്യത്തെ കാർഷിക മേഖല കൂടിയാണ്. ഈന്തപ്പഴം, ഗോതമ്പ്, നെല്ല്, പശു വളർത്തൽ എന്നിവയാണ് ഇവിടുത്തെ പ്രധാന കൃഷി. 2010 ലെ കണക്കെടുപ്പ് പ്രകാരം മജ്മയിലെ ജനസംഖ്യ 47,743 ആണ്.
അവലംബം
വർഗ്ഗം:സൗദി അറേബ്യയിലെ നഗരങ്ങൾ
ദബാംഗ്
2010-ൽ പുറത്തിറങ്ങിയ ഹിന്ദി ചലച്ചിത്രമാണ് ദബാംഗ്. ഈ ചിത്രത്തിലെ പ്രധാന കഥാപാത്രതെ അവതരിപ്പിച്ചിരിക്കുന്നത് സൽമാൻ ഖാൻ ആണ്. അഭിനവ് കശ്യപ് സംവിധാനം ചെയ്ത ഈ ചിത്രം നിർമ്മിച്ചത് മലൈക അറോറയും അർബാസ് ഖാൻ പ്രൊഡക്ഷന് കീഴിൽ അർബാസ് ഖാനും, ശ്രീ അഷ്ടവിനായക് സിനി വിഷൻ ലിമിറ്റഡിന് കീഴിൽ ധില്ലിൻ മേത്തയും ചേർന്നാണ്.
അവലംബം
വർഗ്ഗം:2010-ൽ പുറത്തിറങ്ങിയ ഹിന്ദി ചലച്ചിത്രങ്ങൾ
ലൂസി ദാവിഡോവിക്സ്
ലൂസി ഷിൽഡ് ക്രെറ്റ് ദാവിഡോവിക്സ് (Lucy Dawidowicz) (ജൂൺ 16, 1915 - ഡിസംബർ 5, 1990) ഒരു അമേരിക്കൻ ചരിത്രകാരിയും എഴുത്തുകാരിയുമായിരുന്നു. ആധുനിക യഹൂദചരിത്രത്തെപ്പറ്റി, പ്രത്യേകിച്ച് ഹോളോകാസ്റ്റിനെക്കുറിച്ചുള്ള പുസ്തകങ്ങളിൽ അവർ എഴുതി.
ജീവിതരേഖ
ന്യൂയോർക്ക് സിറ്റിയിൽ ലൂസി ഷിൽഡ്ക്രെറ്റ് എന്ന പേരിൽ ദാവിഡോവിക്സ് ജനിച്ചു. അവരുടെ മാതാപിതാക്കൾ, മാക്സ്, വിക്ടോറിയ (ഷേഡ്ക്രേറ്റ്) എന്നിവരെല്ലാം മതേതര ചിന്താഗതിക്കാരായ ജൂതന്മാരായിരുന്നു.1938 വരെ ഒരു സിനഗോവിലെ ഒരു സേവനത്തിലും ദാവിഡോവിക്സ് പങ്കെടുത്തില്ല. ദാവിഡോവിക്സിന്റെ ആദ്യ താത്പര്യങ്ങൾ കവിതയും സാഹിത്യവുമായിരുന്നു. 1932 മുതൽ 36 വരെ അവർ ഹണ്ടൻ കോളേജിൽ ചേർന്നിരുന്നു. ഇംഗ്ലീഷിൽ ബിരുദം നേടുകയും ചെയ്തു. ലൂസി കൊളംബിയ സർവകലാശാലയിൽ എം.എ. പഠിക്കാൻ പോയി. പക്ഷേ, യൂറോപ്പിലെ പരിപാടികളിലെ ആശങ്ക കാരണം അവർ പഠനം ഉപേക്ഷിച്ചു. അവരുടെ മാർഗ്ഗദർശിയായ ജേക്കബ് ഷാറ്റ്കിയുടെ പ്രോത്സാഹനത്തിൽ ദാവിഡോവിക്സ് ചരിത്രത്തെ, പ്രത്യേകിച്ചും ജൂത ചരിത്രത്തിൽ ശ്രദ്ധ കേന്ദ്രീകരിക്കാൻ തീരുമാനിച്ചു. ഷാഡ്കിയുടെ അടിയന്തരാവസ്ഥയെക്കുറിച്ച് ദാവിഡോവിക്സ് തീരുമാനിച്ചു. ഷാറ്റ്കിയുടെ ആവേശത്തിൽ, പോളണ്ടിലെ വിൽനോവിലേക്ക് (ഇന്നത്തെ വിൽനിയസ്, ലിത്വാനിയ) 1938-ൽ യഹൂദ സയന്റിഫിക് ഇൻസ്റ്റിറ്റ്യൂട്ടിൽ (യിഡ്ഡിഷ് അക്രൊനെയിം YIVO) ജോലി ചെയ്യാൻ അവർ വിസമ്മതിച്ചു. ഷാറ്റ്കിയുടെ സഹായത്തോടെ അവർ അവിടെ ഗവേഷകയായി. 1939 ആഗസ്ത് വരെ വിൽനോയിൽ ജീവിച്ച ദാവിഡോവിക്സ് യുദ്ധത്തിന് ഏതാനും ആഴ്ചകൾക്കുമുമ്പ് അമേരിക്കയിലേക്ക് മടങ്ങിയെത്തി. YIVO യിൽ ആയിരിക്കുന്ന കാലത്ത് അവർ പ്രമുഖരായ സലിഗ് കൽമാനോവിച്ച്, മാക്സ് വെയ്റെറിച്ച്, സൽമെൻ റൈസൻ എന്നിവരുടെ അടുത്തായിരുന്നു. രണ്ടാം ലോകമഹായുദ്ധത്തിന് മുൻപ് YIVOയുടെ ഒരു ശാഖ സ്ഥാപിക്കാൻ ന്യൂയോർക്കിലേക്ക് പോയതുകൊണ്ട്  വെയ്ൻറീച്ച് ഹോളോകാസ്റ്റിൽ നിന്ന് രക്ഷപെട്ടു.
ബാഹ്യ ലിങ്കുകൾ
വർഗ്ഗം:1915-ൽ ജനിച്ചവർ വർഗ്ഗം:1990-ൽ മരിച്ചവർ വർഗ്ഗം:ജൂത വനിതാ എഴുത്തുകാർ
ബാലമുരളി അമ്പാടി
അമേരിക്കക്കാരനായ ഒരു നേത്രഡോക്ടറും വിദ്യാഭ്യാസവിചക്ഷനും ഗവേഷകനുമാണ് ബാലമുരളീകൃഷ്ണ ബാല അമ്പാടി (Balamurali Krishna "Bala" Ambati) (ജനനം 1977 ജൂലൈ 29) 1995 മെയ് 19 ന് അദ്ദേഹം 17 വയസ്സും 294 ദിവസവും പ്രായമുള്ളപ്പോൾ ലോകത്തെ ഏറ്റവും പ്രായം കുറഞ്ഞ ഡോക്ടർ എന്ന നിലയിൽ ഗിന്നസ് ബുക്ക് ഓഫ് വേൾഡ് റിക്കാർഡ്സിൽ ഇടം നേടി.
തെക്കേ ഇന്ത്യയിലെ തമിഴ്‌നാട്ടിലെ വെല്ലൂരിൽ ഒരു തെലുങ്ക് കുടുംബത്തിലാണ് അമ്പാടി ജനിച്ചത്. മൂന്ന് വയസുള്ളപ്പോൾ അദ്ദേഹത്തിന്റെ കുടുംബം ന്യൂയോർക്കിലെ ബഫല്ലോയിലേക്ക് മാറി.  മാതാപിതാക്കൾ പറയുന്നതനുസരിച്ച്, നാലാം വയസ്സിൽ അമ്പാടി കാൽക്കുലസ് ചെയ്യുമായിരുന്നു. കുടുംബം പിന്നീട് സൗത്ത് കരോലിനയിലെ ഓറഞ്ച്ബർഗിലേക്കും പിന്നീട് മേരിലാൻഡിലെ ബാൾട്ടിമോറിലേക്കും മാറി. ബാൾട്ടിമോർ പോളിടെക്നിക് ഇൻസ്റ്റിറ്റ്യൂട്ടിലെ ഹൈസ്കൂളിൽ പഠിച്ച അമ്പാടി, ബാൾട്ടിമോർ സിറ്റി കോളേജിലേക്ക് മാറുന്നതിനുമുമ്പ്, 1989 ൽ 11 ആം വയസ്സിൽ ബിരുദം നേടി. പതിനൊന്നാം വയസ്സിൽ എയ്ഡ്സ്: ദി ട്രൂ സ്റ്റോറി - എ കോംപ്രിഹൻസീവ് ഗൈഡ് എന്ന പേരിൽ എച്ച്ഐവി / എയ്ഡ്സ് എന്ന ഗവേഷണ പുസ്തകം അമ്പാടി രചിച്ചു. പതിമൂന്നാം വയസ്സിൽ ന്യൂയോർക്ക് യൂണിവേഴ്‌സിറ്റിയിൽ നിന്ന് ബിരുദം നേടി. തന്റെ 17 വയസ്സിൽ മൗണ്ട് സീനായ് സ്കൂൾ ഓഫ് മെഡിസിനിൽ നിന്ന്  ദേശീയ മെഡിക്കൽ ബോർഡുകളിൽ 99 ശതമാനത്തിനു മുകളിൽ സ്കോർ നേടി  1995-ൽ ലോകത്തിലെ ഏറ്റവും പ്രായം കുറഞ്ഞ ഡോക്ടർ ആയി അമ്പാടി മാറി.
കൗമാരക്കാരനായ ഡോക്ടർ കഥാപാത്രമായ ഡോഗി ഹൗസറുമായി താരതമ്യപ്പെടുത്തുന്നത് ഇഷ്ടപ്പെടുന്നില്ലെന്ന് അമ്പാടി പറയുന്നു. ആറ് അടി ഉയരത്തിൽ നിൽക്കുന്ന അദ്ദേഹം വൈദ്യശാസ്ത്രത്തിൽ വളരെ ചെറുപ്പമായി തോന്നിക്കുമായിരുന്നില്ലെന്നും, അതുകൊണ്ട് 14 വയസ്സുള്ളപ്പോൾ മെഡിക്കൽ സ്കൂളിൽ പ്രവേശിക്കുമ്പോൾ, കുറച്ചുകൂടി പ്രായമുള്ള മെഡിക്കൽ വിദ്യാർത്ഥികളെപ്പോലെ അദ്ദേഹം തോന്നിച്ചിരുന്നു..
ഹാർവാർഡ് യൂണിവേഴ്സിറ്റിയിൽ ഒരു നേത്രരോഗ റെസിഡൻസി പൂർത്തിയാക്കിയ അദ്ദേഹം, വെസ്റ്റിംഗ്ഹ ഹൗസ് സയൻസ് ടാലന്റ് സെർച്ച്, ഇന്റർനാഷണൽ സയൻസ് & എഞ്ചിനീയറിംഗ് മേള എന്നിവയിൽ വിജയിക്കുകയും ദേശീയ മെറിറ്റ് സ്കോളറായിത്തീരുകയും ചെയ്ത അദ്ദേഹം ശേഷം കോർണിയൽ ആൻജിയോജനിസിസ് മാറ്റാനുള്ള തന്ത്രങ്ങൾ വികസിപ്പിച്ചു. 1995 ൽ ചെന്നൈയിലെ ശ്രീ രാജ-ലക്ഷ്മി ഫൗണ്ടേഷനിൽ നിന്ന് അദ്ദേഹത്തിന് രാജ-ലക്ഷ്മി അവാർഡ് ലഭിച്ചു.
2002 ൽ ഡ്യൂക്ക് യൂണിവേഴ്‌സിറ്റിയിൽ കോർണിയ, റിഫ്രാക്റ്റീവ് സർജറി എന്നിവയിൽ ഫെലോഷിപ്പ് പൂർത്തിയാക്കിയ ശേഷം ജോർജിയയിലെ മെഡിക്കൽ കോളേജിലെ ഫാക്കൽറ്റിയിൽ ചേർന്നു. അവിടെ ക്ലിനിക്കൽ നേത്രരോഗം അഭ്യസിക്കുകയും കോർണിയൽ ആൻജിയോജെനിസിസ്, കോർണിയ, റിഫ്രാക്റ്റീവ് ശസ്ത്രക്രിയ എന്നിവയുടെ ഫലങ്ങൾ എന്നിവയിൽ ഗവേഷണം നടത്തുകയും ചെയ്തു.
ഒ‌ആർ‌ബി‌എസ് ഫ്ലൈയിംഗ് ഐ ഹോസ്പിറ്റലിൽ സന്നദ്ധസേവനം നടത്തുകയും, നേത്രരോഗ ശസ്ത്രക്രിയയ്ക്ക് വിധേയമാക്കുകയും പഠിപ്പിക്കുകയും ചെയ്യുന്നതിനായി വികസ്വര രാജ്യങ്ങളിലേക്കായി യാത്രചെയ്തു. 2008 ൽ ജോർജിയയിലെ മെഡിക്കൽ കോളേജിൽ നിന്ന് സെൽ ബയോളജിയിൽ പിഎച്ച്ഡി നേടി. 2011 ൽ ഐഡഹോയിൽ നിന്നുള്ള 16 വയസുള്ള ഒരു ആൺകുട്ടിക്ക് അമ്പാടി ഒരു വൃക്ക ദാനം ചെയ്തു.
2008 മുതൽ 2016 വരെ അമ്പാടി മൊറാൻ ഐ സെന്ററിൽ ജോലി ചെയ്യുകയും നേത്രരോഗ, വിഷ്വൽ സയൻസസ് പ്രൊഫസർ, ന്യൂറോബയോളജി, അനാട്ടമി എന്നിവയുടെ അനുബന്ധ അസോസിയേറ്റ് പ്രൊഫസർ, യൂട്ടാ യൂണിവേഴ്സിറ്റി ഓഫ് യൂട്ടാ സ്കൂൾ ഓഫ് മെഡിസിൻ കോർണിയൽ റിസർച്ച് ഡയറക്ടർ എന്നീ നിലകളിൽ പ്രവർത്തിക്കുകയും ചെയ്തു. 2017 ലെ കണക്കനുസരിച്ച് അദ്ദേഹം യൂജിൻ, ഒറിഗൺ, പസഫിക് ക്ലിയർ വിഷൻ ഇൻസ്റ്റിറ്റ്യൂട്ട്, ഐഡഹോയിലെ കെച്ചം എന്നിവിടങ്ങളിൽ പരിശീലനം നടത്തുന്നു.
കുടുംബം
അമ്പാടിയുടെ പിതാവ് ഒരു ഇൻഡസ്ട്രിയൽ എഞ്ചിനീയറായിരുന്നു, അമ്മ ഒരു കണക്ക് അധ്യാപികയും.
അമ്പാടി തന്റെ സഹോദരൻ ജയകൃഷ്ണനോടൊപ്പം പതിനൊന്നാം വയസ്സിൽ എയ്ഡ്‌സ് രോഗത്തെക്കുറിച്ച് ഒരു പുസ്തകം എഴുതിയിട്ടുണ്ട്.
അവാർഡുകൾ
2014 -ൽ അദ്ദേഹം അര്വൊ ഫൗണ്ടേഷൻനിൽ നിന്നും ലുഡ്വിഗ് വൺ സാൽമാൻ ക്ലിനിക്കൽ-ശാസ്ത്രജ്ഞൻ അവാർഡ് നേടി. 2013-ൽ ഒഫ്താൽമോളജി പാൻ-അമേരിക്കൻ അസോസിയേഷൻ നിന്നും Troutman-Véronneau സമ്മാനം ലഖ്‌നൗ ആസ്ഥാനമായുള്ള ഇൻസ്റ്റിറ്റ്യൂട്ട് ഫോർ റിസർച്ച് ആൻഡ് ഡോക്യുമെന്റേഷൻ ഇൻ സോഷ്യൽ സയൻസസ് (ഐആർഡിഎസ്) നൽകിയ നേട്ടങ്ങൾക്ക് മെഡിസിനുള്ള നാലാമത്തെ ഐആർഡിഎസ് അവാർഡും അദ്ദേഹത്തിന് ലഭിച്ചു.
എൽസി സുകുമാരൻ
ഒരു മലയാള നാടകനടിയാണ് എൽസി സുകുമാരൻ. പന്ത്രണ്ടാം വയസു മുതൽ അഭിനയം ആരംഭിച്ചു. നിരവധി അമച്വർ നാടകങ്ങളിലും നാടക സമിതികളുടെ പ്രൊഫഷണൽ നാടകങ്ങളിലും അഭിനയിച്ചിട്ടുണ്ട്.
ജീവിതരേഖ
1955-ൽ കൊടുങ്ങല്ലൂർ ഗോതുരുത്ത് സ്വദേശി ഫ്രാൻസിസിന്റെയും എറണാകുളം ജില്ലയിലെ പെരുമാനൂർ സ്വദേശിനി എമിലിയുടെയും മകളായി ജനിച്ചു. പന്തീരാങ്കാവ് ഹൈസ്‌കൂളിൽ ഏഴാം ക്ലാസ് വിദ്യാർഥിനിയായിരിക്കെ സ്കൂൾ നാടകത്തിൽ അഭിനയിച്ചു. കലാസമിതികളുടെയും വായനശാലകളുടെയും വാർഷികങ്ങൾക്ക് നിരവധി നാടകങ്ങളിൽ വേഷമിട്ടു. കോഴിക്കോട് സംഗമം തിയേറ്റേഴ്‌സിലൂടെയാണ് എൽസി പ്രഫഷണൽ നാടക രംഗത്ത് പ്രവേശിക്കുന്നത്. ഈ കാലയളവിൽ സൃഷ്ടി, സ്ഥിതി, സംഹാരം, സാക്ഷാത്കാരം, സമന്വയം, സനാതനം, സന്നാഹം തുടങ്ങി നിരവധി നാടകങ്ങളിൽ അഭിനയിച്ചു. തിക്കോടിയൻ, കെ.ടി. മുഹമ്മദ്, എം.ടി., വൈക്കം മുഹമ്മദ് ബഷീർ തുടങ്ങിയവരുടെ നാടകങ്ങളിലും വേഷമിട്ടു.
കലിംഗ, ചിരന്തന തുടങ്ങിയ നാടക സമിതികളിലും എൽസി അഭിനയിച്ചു. ഇതിൽ കലിംഗയിൽ നാൽക്കവല, കൈനാട്ടികൾ എന്നീ നാടകങ്ങളിൽ മാത്രമാണ് അഭിനയിച്ചത്. ചിരന്തനയിൽ അപൂർവ്വം അരങ്ങുകളിൽ അഭിനയിച്ചു. സൃഷ്ടി എന്ന നാടകം ചലച്ചിത്രമാക്കിയപ്പോൾ അതിലെ കഥാപാത്രമായ രാധയെ എൽസി തന്നെയാണ് അവതരിപ്പിച്ചത്. വി.ടി. അരവിന്ദാക്ഷമേനോൻ, നെല്ലിക്കോട് ഭാസ്‌കരൻ, ബാലൻ കെ. നായർ, കുതിരവട്ടം പപ്പു, കുഞ്ഞാവ, കുഞ്ഞാണ്ടി, നിലമ്പൂർ ബാലൻ, മാമുക്കോയ, ശാന്താദേവി, കണ്ണൂർ രാജം, നിലമ്പൂർ ആയിഷ, വിജയലക്ഷ്മി തുടങ്ങിയ പ്രമുഖരുടെ ഒപ്പം നിരവധി വേദികളിൽ എൽസി അഭിനയിച്ചു.
വയലിനിസ്റ്റായ സുകുമാരനെയാണ് എൽസി വിവാഹം ചെയ്തത്. കോഴിക്കോട് സരസ്വതി സ്‌കൂൾ ഓഫ് മ്യൂസിക്കിന്റെ പ്രിൻസിപ്പലായി പ്രവർത്തിക്കുന്നു. കെ.പി.ഉമ്മർ അധ്യക്ഷനായ സംസ്ഥാന പ്രൊഫഷണൽ നാടകമത്സര ജൂറിയിൽ 2000-ൽ ഇവർ അംഗമായിരുന്നു. സരിത്ത്, സനിത എന്നിവർ മക്കൾ.
പുരസ്കാരങ്ങൾ
1989-ൽ പയ്യന്നൂരിൽ നടന്ന കേരള സംഗീതനാടക അക്കാദമിയുടെ അമേച്വർ നാടകമത്സരത്തിൽ മികച്ച നടിക്കുള്ള അവാർഡ് ലഭിച്ചു. വളയനാട് കലാസമിതിക്കുവേണ്ടി ജയപ്രകാശ് കാര്യാൽ ഒരുക്കിയ ഉപാസന നാടകത്തിനാണ് മികച്ച നടിക്കുള്ള പുരസ്കാരം ലഭിച്ചത്.
അവലംബം
വർഗ്ഗം:മലയാളനാടകനടിമാർ വർഗ്ഗം:മികച്ച നടിക്കുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
സംയുക്തഫലം
ഒരു പൂങ്കുലയാകെ ഒരു ഫലമായി തോന്നുന്നരീതിയിൽ മാറുന്നതരം ഫലങ്ങൾ ആണ് സംയുക്ത ഫലം. (സിങ്കാർപ് ) ഇത് ഫലങ്ങളുടെ ഒരു സമ്മേളനം ആണ്. ചക്ക, കൈതചക്ക ശീമപ്ലാവ് മൾബറി എന്നിവ ഇത്തരം ഫലങ്ങൾക്ക് നല്ല ഉദാഹരണം ആണ്. പൂങ്കുലയിലെ ഓരോ പൂവും ഓരോ ഫലമായി മാറുന്നു. പൂവിട്ടുകഴിയുമ്പോൾ ഈ കൂട്ടത്തെ പൂങ്കുല എന്ന് പറയുന്നു.
താഴെകൊടുത്ത നോനി ഫലത്തിന്റെ (Morinda citrifolia)ചിത്രത്തിൽ പൂങ്കുലയുടെയും കായുടെയും ചിത്രത്തിൽ നിന്നും രൂപപ്പെടുന്നതിന്റെ ചിത്രം വ്യക്തമാകുന്നു.
മറ്റുദാഹരണങ്ങൾ:
അവലംബം
വർഗ്ഗം:സസ്യരൂപവിജ്ഞാനീയം
റോനിൻ
ആധുനിക ജപ്പാനിൽ, കമ്പനിമാറ്റ ഘട്ടത്തിലിരിക്കുന്ന ശമ്പളക്കാരനെയോ സർവ്വകലാശാലയിൽ ഇതുവരെ പ്രവേശനം ലഭിക്കാത്ത, എന്നാൽ സെക്കൻഡറി സ്കൂൾ പാസായ കുട്ടിയെയോ സൂചിപ്പിക്കാൻ റോനിൻ എന്ന പദം ഉപയോഗിക്കാറുണ്ട്.
അവലംബം
വർഗ്ഗം:ജപ്പാന്റെ ചരിത്രം
മിൻ
പുരാതന ഈജിപ്റ്റിൽ ആരാധിച്ചിരുന്ന ഒരു ദേവനാണ് മിൻ (ഇംഗ്ലീഷ്: Min; Egyptian mnw ). പ്രീ ഡൈനാസ്റ്റിക് കാലഘട്ടത്തിലാണ് (4th millennium BCE) മിൻ ദേവന്റെ ആരാധന ആരംഭിച്ചത് എന്ന് കരുതുന്നു. ഈജിപ്ഷ്യൻ വിശ്വാസപ്രകാരം പ്രതുല്പാദനത്തിന്റേയും അവന്ധ്യതയുടെയും ദേവനാണ് മിൻ. നിരവധി രൂപങ്ങളിൽ മിൻ ദേവനെ ചിത്രിക്കാറുണ്ടെങ്കിലും പൊതുവെ ഉദ്ധരിച്ച ലിംഗത്തോടുകൂടിയ ഒരു പുരുഷരൂപത്തിലാണ് മിൻ ദേവനെ ചിത്രികരിച്ചുകാണുന്നത്. ഖ്നും-നെ പോലെ മിന്നിനേയും സർവ്വ-സ്രഷ്ടാവായ് കരുതുന്നു.
മേലെ ഈജിപ്റ്റിലെ കോപ്റ്റോസ് (Koptos) and അഖ്മിം (Panopolis) എന്നീ നഗരങ്ങളിലാണ് മിൻ ആരാധന പ്രധാനമായും കേന്ദ്രീകരിച്ചിരുന്നത്, മിൻ ആരാധനയുടെ ഭാഗമായ് ദേവനോടുള്ള ബഹുമാനാർത്ഥം വിപുലമായ ഉത്സവങ്ങളും അവർ സംഘടിപ്പിച്ചിരുന്നു.
പുറത്തേക്കുള്ള കണ്ണികൾ
വർഗ്ഗം:ഈജിപ്ഷ്യൻ ദൈവങ്ങൾ
ഐക്യരാഷ്ട്രസഭ സുരക്ഷാസമിതി
ഐക്യരാഷ്ട്രസഭയുടെ ആറു പ്രധാന ഘടകങ്ങളിൽ ഒന്നാണ് ഐക്യരാഷ്ട്രസഭ സുരക്ഷാസമിതി. അന്താരാഷ്ട്ര സുരക്ഷയും സമാധാനപാലനവുമാണ് അതിന്റെ പ്രധാന ദൗത്യം.
സുരക്ഷാസമിതിയിൽ 15 അംഗങ്ങളാണുള്ളത്. അഞ്ചു സ്ഥിരാംഗങ്ങളും രണ്ടു വർഷത്തേക്ക് തിരഞ്ഞെടുക്കപ്പെടുന്ന 10 അംഗങ്ങളുമാണ് സമിതിയിലുള്ളത്. ഇതിൽ അഞ്ച് സ്ഥിരാംഗങ്ങളായ ചൈന, ഫ്രാൻസ്, റഷ്യ, യു.കെ, യു.എസ് എന്നിവയ്ക്ക് വീറ്റോ അധികാരമുണ്ട്. രണ്ടാം ലോക മഹായുദ്ധത്തിൽ ജയിച്ച വൻ ശക്തികളാണ് ഈ രാജ്യങ്ങൾ. . ബാക്കിയുള്ള 10 അംഗങ്ങളെ ഓരോ വർഷവും, അഞ്ച് അംഗങ്ങളെവീതം, രണ്ട് വർഷത്തേക്ക് തിരെഞ്ഞെടുക്കുന്നു. ഇപ്പോളത്തെ അംഗങ്ങൾ അർജെന്റീന, ഓസ്ട്രേലിയ, അസർബൈജാൻ, ഗ്വാട്ടിമാല, ലക്സ്ംബർഗ്, മൊറോക്കോ, പാകിസ്താൻ, റുവാണ്ട, ദക്ഷിണ കൊറിയ, ടോഗോ എന്നിവയാണ്.
സുരക്ഷാ സമിതിയിലെ എല്ലാ അംഗങ്ങളും ഐക്യരാഷ്ട്രസഭാ ആസ്ഥാനത്ത് മുഴുവൻ സമയവും ഉണ്ടാവണം എന്നു വ്യവസ്ഥയുണ്ട്. എപ്പോൾ വേണമെങ്കിലും ചർച്ചകൾ നടത്താൻ സജ്ജമാകാൻ വേണ്ടിയാണ് ഇത്.
സുരക്ഷാസമിതിയുടെ ശുപാർശയനുസരിച്ച് പൊതുസഭയാണ് സെക്രട്ടറി ജനറലിനെ നിയമിക്കുന്നത്. ഐക്യരാഷ്ട്രസഭ സമാധാന സേനയെ വിന്യസിക്കാനുള്ള അധികാരം സുരക്ഷാ സമിതിക്കാണുള്ളത്.
സ്ഥിരാംഗങ്ങൾ
സുരക്ഷാസമിതിയിൽ അവതരിപ്പിക്കുന്ന പ്രമേയങ്ങളെ വീറ്റോ ചെയ്യാനുള്ള അധികാരമുള്ള രാജ്യങ്ങളാണ് സുരക്ഷാസമിതിയിലെ സ്ഥിരാംഗങ്ങളായ ചൈന, ഫ്രാൻസ്, ബ്രിട്ടൻ, റഷ്യ, അമേരിക്ക എന്നിവ. ഈ രാജ്യങ്ങളിലൊന്ന് എതിർത്ത് വോട്ട് ചെയ്യുന്ന എന്തു നടപടിയും സഭ തള്ളിക്കളയുന്നു. സഭാ നടപടികളൊഴികെയുള്ള എന്തു കാര്യത്തിലും തീരുമാനമെടുക്കാൻ അഞ്ചു സ്ഥിരം അംഗങ്ങളുടേതുൾപ്പെടെ ഒൻപത് അംഗങ്ങളുടെ വോട്ട് വേണം.
ജെയിൻ ഹാർഡ്‍ലി ബെർക്കിലി
എലിസബത്ത് ജെയിൻ റക്കർ ഹാർഡ്‍ലി ബെർക്കിലി (ജീവിതകാലം : സെപ്റ്റംബർ 23, 1911 – സെപ്റ്റബംർ 6, 1964) അമേരിക്കൻ ഐക്യനാടുകളിലെ വൈസ്‍ പ്രസിഡൻറായിരുന്ന ആൽബൻ ഡബ്ല്യൂ. ബെർക്കിലിയുടെ രണ്ടാംപത്നിയായിരുന്നു. ജെയിൻ ഹാർഡ്‍ലി ബർക്കിലി എന്നായിരുന്നു അവർ അറിയപ്പെട്ടിരുന്നത്.
ഐക്യരാഷ്ട്രസഭ സുരക്ഷാസമിതി
അവലംബം
വർഗ്ഗം:ഐക്യരാഷ്ട്രസഭയുടെ ഏജൻസികൾ വർഗ്ഗം:ഐക്യരാഷ്ട്രസഭ വർഗ്ഗം:ഐക്യരാഷ്ട്രസഭയുടെ പദ്ധതികൾ
ജെയിൻ ഹാർഡ്‍ലി ബെർക്കിലി
ആദ്യകാലജീവിതം
മിസൌറിയിലെ കീറ്റെസ്‍വില്ലെയിൽ ജനിച്ച് ജെയിൻ ബെർക്കിലിയുടെ പിതാവ് ഒരു അഭിഭാഷകനും മാതാവ് യൂറോപ്പിൽ പഠനം നടത്തിയ പിയാനിസ്റ്റുമായിരുന്നു. 1931 ൽ അവർ ആദ്യ ഭർത്താവായിരുന്ന കാൾട്ടൺ ഹാർഡ്‍ലിയെ വിവാഹം കഴിച്ചു. സെൻറ് ലൂയിസിലെ വാഷിങ്ടൺ യൂണിവേഴ്സിറ്റിയിൽവച്ചാണ് ജെയിൻ കാൾട്ടണുമായി കണ്ടുമുട്ടുന്നത്. 1944 ൽ 42 ആമത്തെ വയസിൽ അദ്ദേഹം മരണമടഞ്ഞു. അവർക്കു രണ്ടു കുട്ടികളാണുണ്ടായിരുന്നത്.
ആൽബൻ ബർക്കിലിയുമായുള്ള വിവാഹം
ഒരു വിഭാര്യനായ വൈസ് പ്രസിഡൻറ് ആൽബൻ ബർക്കിലിയെ അവർ വിവാഹം കഴിക്കുന്നത് 1949 നവംബർ 18 നായിരുന്നു. അദ്ദേഹത്തിൻ രണ്ടാംപത്നിയായിരുന്നു അവർ. വിവാഹം നടക്കുന്ന കാലത്ത് ബെർക്കിലിയ്ക്ക് ജെയിനേക്കാൾ 34 വയസ് കൂടുതലുണ്ടായിരുന്നു. അദ്ദേഹത്തിന് 71 വയസും ജെയിന് 37 വയസും. ബർക്കിലിയുടെ ആദ്യ പത്നിയായിരുന്ന ഡൊറോത്തി 1947 ൽ മരണപ്പെട്ടു പോയിരുന്നു. 1949 ൽ യുവതിയായ വിധവയെ വാഷിങ്ടണിൽ നടന്ന ഒരു പാർട്ടിയിൽ വച്ച് വൈസ് പ്രസിഡൻറ് അവരെ ആദ്യമായി കാണുന്നത്. ബർക്കിലിയുമായി പ്രണയത്തിലാകുന്ന കാലത്ത് ജെയിൻ റക്കർ ഹാർഡ്‍ലി ഒരു ഉറച്ച് റിപ്പബ്ലിക്കനായിരുന്നു.
മരണം
1953 ൽ അവരുടെ ഭർത്താവ് വൈസ് പ്രസിഡൻറു പദം വിട്ടിതിനുശേഷം 1954 ൽ വീണ്ടമൊരു തവണ യു.എസ്. സെനറ്റിലേയ്ക്കു തെരഞ്ഞെടുക്കപ്പെട്ടിരുന്നു. 1956 ൽ അദ്ദേഹം മരണപ്പെടുന്നതുവരെ ഈ പദവിയിലിരുന്നു.
ബെർക്കിലിയുടെ മരണശേഷം, ജെയിൻ ജോർജ്ജ് വാഷിങ്ടൺ യൂണിവേഴ്സിറ്റിയിൽ ഒരു സെക്രട്ടറിയായുള്ള ജോലി സ്വീകരിച്ചു. 1958 ൽ മിസിസ് ബർക്കിലിയുടെ ഓർമ്മക്കുറിപ്പുകൾ “I Married the Veep” എന്ന പേരിൽ ന്യൂയോർക്കിലെ വാൻഗാർഡ് പബ്ലീഷേർസ് പുറത്തിറക്കിയിരുന്നു. 1964 ൽ ഒരു ഹൃദയാഘാതത്താൽ മരണപ്പെടുന്നതുവരെ ജോർജ്ജ് വാഷിങ്ടൺ ഡി.സി.യിലെ യൂണിവേഴ്സിറ്റിയിലെ ജോലി അവർ ചെയ്തിരുന്നു.
ആഫ്റ്റർനൂൺ ടീ
1910-ൽ അമേരിക്കൻ ആർട്ടിസ്റ്റ് റിച്ചാർഡ് ഇ മില്ലർ വരച്ച എണ്ണച്ചായ ചിത്രമാണ് ആഫ്റ്റർനൂൺ ടീ. ഇന്ത്യാനയിലെ ഇൻഡ്യാനപൊളിസിൽ സ്ഥിതി ചെയ്യുന്ന ഇൻഡ്യാനപൊളിസ് മ്യൂസിയം ഓഫ് ആർട്ടിൽ സ്ഥിതി ചെയ്യുന്നു. മില്ലറുടെ പല പെയിന്റിംഗുകളെയും പോലെ, ഇത് സ്ത്രീകളെ പ്രസന്നമായ ഒരു രംഗത്തിൽ പൂക്കൾ കൊണ്ട് നിറയുന്ന ജാപ്പണിസത്തിന്റെ വ്യതിരിക്തമായ രുചിയിൽ അദ്ദേഹത്തിന്റെ ഇംപ്രഷനിസ്റ്റ് ശൈലിയിൽ ചിത്രീകരിച്ചിരിക്കുന്നു.
കൈവശപ്പെടുത്തൽ
മ്യൂസിയത്തിന്റെ അമേരിക്കൻ ഇംപ്രഷനിസം ശേഖരം പുറത്തെടുക്കാൻ ഐഎംഎ ക്യൂറേറ്റർ എലൻ ലീ ആഫ്റ്റർനൂൺ ടീ ശക്തമായി പിന്തുടർന്നു. കലാകാരന്റെ സ്ക്രാപ്പ്ബുക്കിൽ പരാമർശിച്ചിരിക്കുന്ന മില്ലറുടെ മാസ്റ്റർപീസ് വർഷങ്ങളായി ഇത് കാണാത്തതിനാൽ വളരെക്കാലമായി നഷ്‌ടപ്പെട്ടതാണെന്ന് അവരുടെ ഗവേഷണം സ്ഥിരീകരിച്ചു. അങ്ങനെ, 1997 ഡിസംബർ 4-ന് ക്രിസ്റ്റീസ് ന്യൂയോർക്കിലെ ലേലശാലയിൽ വെച്ച് ഐഎംഎ ഗുണഭോക്താക്കളായ ജെയ്‌നിനെയും ആൻഡ്രൂ പെയ്‌നെയും ലേലം വിളിക്കാൻ അവൾ ബോധ്യപ്പെടുത്തി. ആവേശകരമായ ഒരു ആഴ്ചയുടെ മധ്യത്തിൽ, മ്യൂസിയം ഒരു പ്രധാന ബെൽജിയൻ നിയോ-ഇംപ്രഷനിസ്റ്റ് പെയിന്റിംഗും ഒരു ആദ്യകാല നെതർലാൻഡിഷ് ട്രിപ്റ്റിച്ചും സ്വന്തമാക്കി. അവസാന വില $1,047,500 ആയിരുന്നു. ഇത് $500,000–$700,000 എന്ന പ്രാഥമിക എസ്റ്റിമേറ്റിനേക്കാൾ വളരെ കൂടുതലാണ്. അമേരിക്കൻ ഗ്യാലറിയിൽ 1997.139 എന്ന ആക്‌ഷൻ നമ്പറുള്ള വാഗ്‌ദാനം ചെയ്‌ത സമ്മാനമായി ഇത് നിലവിൽ കാണാം.
ചരിത്രപരമായ വിവരങ്ങൾ
അക്കാദമിക് പോർട്രെയ്റ്റുകളിൽ നിന്ന് സമകാലിക സ്ത്രീകളുടെ കൂടുതൽ ആനിമേറ്റഡ് ചിത്രങ്ങളിലേക്ക് മില്ലർ ഒരു പ്രധാന കലാപരമായ ക്രോസ്റോഡിൽ ആയിരിക്കുമ്പോഴാണ് ഈ പെയിന്റിംഗ് നിർമ്മിച്ചത്.
ക്ലോഡ് മോനെറ്റിന് സമീപം വടക്കൻ ഫ്രാൻസിൽ സ്ഥിരതാമസമാക്കിയ അമേരിക്കൻ ഇംപ്രഷനിസ്റ്റുകളുടെ ഒരു ഗ്രൂപ്പായ ഗിവർണി ഗ്രൂപ്പിലെ അംഗമായിരുന്നു മില്ലർ. ബോൾഡ് കോൺട്രാസ്റ്റുകൾക്കും പാറ്റേണുകൾക്കും ഊന്നൽ നൽകി സൂര്യപ്രകാശത്തിൽ നനഞ്ഞ ഭൂപ്രകൃതിയിൽ സ്ത്രീകളുടെ പെയിന്റിംഗുകൾ നിർമ്മിക്കാൻ അവർ ഇഷ്ടപ്പെട്ടു. ഇരുപതാം നൂറ്റാണ്ടിന്റെ തുടക്കത്തിൽ ഫ്രാൻസിനെ കീഴടക്കിയ ജാപ്പനീസ് സൗന്ദര്യശാസ്ത്രത്തോടുള്ള ഉന്മാദത്തെ അവർ, മില്ലർ ഉൾപ്പെടെയുള്ളവർ പൂർണ്ണഹൃദയത്തോടെ സ്വീകരിച്ചു. ഫാനുകളും കിമോണുകളും സെറാമിക്സും മറ്റ് സുവനീറുകളും കൊണ്ട് അദ്ദേഹം തന്റെ സ്റ്റുഡിയോ നിറച്ചു. ഒന്നാം ലോകമഹായുദ്ധം അവരെ പ്രദേശത്ത് നിന്ന് പുറത്താക്കി. മില്ലർ 1914-ൽ അമേരിക്കയിലേക്ക് മടങ്ങി.
പുറംകണ്ണികൾ
വർഗ്ഗം:ഇന്ത്യനാപൊളിസ് മ്യൂസിയം ഓഫ് ആർട്ടിന്റെ ശേഖരത്തിലുള്ള പെയിന്റിംഗുകൾ
വിജയ രാജെ സിന്ധ്യ
ഒരു പ്രമുഖ ഇന്ത്യൻ രാഷ്ട്രീയ വ്യക്തിയായിരുന്ന ലേഖ ദിവ്യേശ്വരി ദേവി എന്ന വിജയ രാജെ സിന്ധ്യ (12 ഒക്ടോബർ 1919 - 25 ജനുവരി 2001) ഗ്വാളിയോറിലെ രാജ്മാതാ എന്ന പേരിലാണ് അറിയപ്പെടുന്നത്. ബ്രിട്ടീഷ് രാജ് കാലഘട്ടത്തിൽ ഗ്വാളിയോർ മഹാരാജാവ് ജിവാജിറാവു സിന്ധ്യ അവസാനത്തെ ഭരണാധികാരിയെന്ന നിലയിൽ ദേശത്തിലെ ഏറ്റവും ഉയർന്ന രാജകീയ വ്യക്തിത്വത്തിനുടമയായി അവരെ കണക്കാക്കുന്നു. പിന്നീട് പിൽക്കാല ജീവിതത്തിൽ രാഷ്ട്രീയ സ്വാധീനം ചെലുത്തി അവർ ഇന്ത്യൻ പാർലമെൻറിൻറെ രാജ്യസഭയിലും ലോകസഭയിലും പലതവണ തെരഞ്ഞെടുക്കപ്പെട്ടു. പല ദശകങ്ങളായി, ജനസംഘത്തിന്റെയും ഭാരതീയ ജനതാ പാർട്ടിയുടെയും സജീവ അംഗമായിരുന്നു.
ആദ്യകാലങ്ങളിൽ
ഒരു സർക്കാർ ഉദ്യോഗസ്ഥനായ കോട്ട്ല സ്റ്റേറ്റ് (യു.പി.) താക്കൂർ മഹേന്ദ്ര സിങ്ങിന്റെയും രണ്ടാം ഭാര്യയായ ചുഡാ ദേവാശ്വരി ദേവിയുടെയും മൂത്തപുത്രിയായി 1919-ൽ മധ്യപ്രദേശിലെ സാഗറിൽ വിജയ രാജേ സിന്ധ്യ ജനിച്ചു. കുഞ്ഞിന് ലേഖ ദിവ്യേശ്വരി ദേവി എന്ന് പേരിട്ടു. പിതാവ് പ്രവിശ്യയിലെ ഒരു ഡെപ്യൂട്ടി കളക്ടർ ആയിരുന്നു. നേപ്പാളിലെ റാണ കുടുംബത്തിലെ അംഗമായിരുന്ന അമ്മ, വിജയ രാജെയുടെ ജനനസമയത്ത് തന്നെ മരിച്ചു പോയിരുന്നു. അവരുടെ സഹോദരൻ മായ സിങിന്റെ ഭർത്താവ് ധ്യാനേന്ദ്ര സിങ്ങാണ്.
ലേഖയുടെ മുത്തച്ഛൻ ഖാദ്ഗ ഷംഷേർ ജംഗ് ബഹാദുർ റാണയെ ഇന്ത്യയിലേക്ക് നാടുകടത്തിയ ശേഷം സാഗറിൽ ലേഖ ജനിച്ചപ്പോൾ സാഗറിലെ വസതിയിൽ എത്തിയിരുന്നു. അമ്മയുടെ അകാലമരണത്താൽ ലേഖ അവരുടെ പിതാവിനോടൊപ്പം ഒരിക്കലും ജീവിച്ചിട്ടില്ലായിരുന്നു. അവർ അമ്മവഴി മുത്തച്ഛന്റെ വീട്ടിലാണ് വളർന്നത്. ചെറുപ്പത്തിൽ, യാഥാസ്ഥിതിക മനഃസ്ഥിതിയുള്ള മുത്തശ്ശി റാണി ധൻ കുമാരി ലേഖയെ വളരെ ആഴത്തിൽ സ്വാധീനിച്ചിരുന്നു. ഈ ആദ്യകാല സ്വാധീനത്തിന്റെ ആകർഷണം ലേഖയുടെ ജീവിതത്തിലെ എല്ലാ ആഘാതങ്ങളിൽ നിന്നും സ്വന്തം വ്യക്തിത്വത്തെ നിലനിർത്താനുള്ള ശേഷിയുണ്ടായിരുന്നു.
അവലംബം
വർഗ്ഗം:1919-ൽ ജനിച്ചവർ വർഗ്ഗം:2001-ൽ മരിച്ചവർ വർഗ്ഗം:മധ്യപ്രദേശിൽ നിന്നും രാജ്യസഭയിൽ അംഗമായവർ
സോഫി കംലിഷ്
ടി 44 ഇവന്റുകളിലെ സ്പ്രിന്റ് ഇവന്റുകളിൽ മത്സരിക്കുന്ന ബ്രിട്ടീഷ് പാരാലിമ്പിക് അത്ലറ്റാണ് സോഫി കംലിഷ് (ജനനം: ഓഗസ്റ്റ് 20, 1996). 2012 സമ്മർ പാരാലിമ്പിക്‌സിലും 2016 സമ്മർ പാരാലിമ്പിക്‌സിലും ഗ്രേറ്റ് ബ്രിട്ടനെ പ്രതിനിധീകരിച്ചു.
മുൻകാലജീവിതം
1996-ൽ ലണ്ടനിലെ കാംഡനിലാണ് കംലിഷ് ജനിച്ചത്. വലതു കാൽ കഠിനമായി തിരിയുന്ന അവസ്ഥയിലാണ് അവർ ജനിച്ചത്. അതിനെ നേരെയാക്കാൻ ഒരു സ്പ്ലിന്റ് ഘടിപ്പിച്ചിരിക്കുന്നു. ഇതൊക്കെയാണെങ്കിലും അവരുടെ വലതു കാൽ ഇടത് ഭാഗത്തേക്കാൾ ചെറുതാണ്. കംലിഷിന് ഒൻപത് വയസ്സുള്ളപ്പോൾ അവരുടെ കാലുകൾ നീട്ടാൻ ക്രമേണ വിപുലീകരണ ഫ്രെയിം ഘടിപ്പിക്കാൻ ഡോക്ടർമാർ നിർദ്ദേശിച്ചു. കംലിഷിന് ഇതിനകം കാര്യമായ വേദനയിലായിരുന്നു. ഫ്രെയിം പ്രവർത്തിക്കുമെന്ന് യാതൊരു ഉറപ്പുമില്ല. അതിനാൽ അവരും കുടുംബവും കാൽമുട്ടിന് താഴെയായി ഛേദിക്കലിന് തിരഞ്ഞെടുത്തു. ഇത് ഒരു നല്ല തീരുമാനമാണെന്ന് 2012-ലെ ഒരു അഭിമുഖത്തിൽ കംലിഷ് പ്രസ്താവിച്ചു.
കംലിഷ് ലണ്ടനിലെ കാംഡനിലാണ് വളർന്നത്. അവിടെ ഫ്ലീറ്റ് പ്രൈമറി സ്കൂളിൽ ചേർന്നു. അവരുടെ കുടുംബം സോമർസെറ്റിലെ ബാത്തിലേക്ക് താമസം മാറ്റി. ബാത്ത് കോളേജിൽ ഒരു ഫൗണ്ടേഷൻ കോഴ്‌സിൽ ചേരുന്നതിന് മുമ്പ് അവിടെ ഓൾഡ്‌ഫീൽഡ് സ്‌കൂളിൽ നിന്ന് വിദ്യാഭ്യാസം നേടി. .
അത്‌ലറ്റിക്സ് കരിയർ
കഴിവുള്ള കായികതാരങ്ങളെ കണ്ടെത്തുന്നതിനായി 2011-ൽ ബാത്ത് സർവകലാശാലയിൽ നടന്ന 'പ്ലേഗ്രൗണ്ട് ടു പോഡിയം' പരിപാടിയിൽ കംലിഷ് പങ്കെടുത്തു. ജൂനിയർ തലത്തിൽ വീൽചെയർ ബാസ്കറ്റ്ബോൾ കളിച്ചിട്ടുണ്ടെങ്കിലും, അത്ലറ്റിക്സിൽ സോളോ സ്വഭാവവും സ്വാശ്രയത്വവുമാണ് അവർ തിരഞ്ഞെടുത്തത്. 2012 മാഞ്ചസ്റ്ററിൽ നടന്ന പാരാലിമ്പിക് ലോകകപ്പിൽ കംലിഷ് സീനിയർ അന്താരാഷ്ട്ര അരങ്ങേറ്റം നടത്തി. ആ വർഷം ലണ്ടൻ പാരാലിമ്പിക്‌സിൽ ഗ്രേറ്റ് ബ്രിട്ടൻ ടീമിലേക്ക് തിരഞ്ഞെടുക്കപ്പെട്ടു. ലണ്ടൻ ഗെയിംസിൽ 100 മീറ്റർ, 200 മീറ്റർ ടി 44 സ്പ്രിന്റുകൾ എന്നീ രണ്ട് ഇനങ്ങളിൽ അവർ തിരഞ്ഞെടുക്കപ്പെട്ടു. രണ്ട് മൽസരങ്ങളിലും കംലിഷ് യോഗ്യത നേടിയിരുന്നുവെങ്കിലും 200 മീറ്ററിൽ വ്യക്തിഗത മികച്ച നേട്ടം കൈവരിച്ചെങ്കിലും രണ്ടിലും പോഡിയം ഫിനിഷ് നേടാനായില്ല.
ഒരു വർഷത്തിനുശേഷം കംലിഷ് ഗ്രേറ്റ് ബ്രിട്ടൻ ടീമിൽ തിരിച്ചെത്തി. 2013-ൽ ലിയോണിൽ മത്സരിക്കാനായി ഇത്തവണ ലിയോണിലേക്ക് യാത്രചെയ്തു. 100 മീറ്റർ സ്പ്രിന്റിൽ നാലാം സ്ഥാനത്തെത്തിയ അവർ 200 മീറ്ററിൽ മൂന്നാം സ്ഥാനത്തെത്തിയപ്പോൾ ആദ്യ അന്താരാഷ്ട്ര മെഡൽ നേടി. 2014 സ്വാൻസിയിൽ നടന്ന ഐപിസി അത്‌ലറ്റിക്‌സ് യൂറോപ്യൻ ചാമ്പ്യൻഷിപ്പിലും 2015-ലെ ദോഹയിൽ നടന്ന ലോക ചാമ്പ്യൻഷിപ്പിലും കംലിഷ് തന്റെ രാജ്യത്തെ പ്രതിനിധീകരിച്ചിട്ടുണ്ട്.
2016 സെപ്റ്റംബർ 17 ന് 2016 സമ്മർ പാരാലിമ്പിക്‌സിൽ കംലിഷ് ടി 44 100 മീറ്ററിനുള്ള ലോക റെക്കോർഡ് തകർത്തു.
17 ജൂലൈ 2017 ന് ലണ്ടനിൽ നടന്ന ലോക പാരാ അത്‌ലറ്റിക്സ് ചാമ്പ്യൻഷിപ്പിൽ കാംലിഷ് സ്വന്തം ടി 44 100 മീറ്റർ ലോക റെക്കോർഡ് തകർത്തു. അതേ ദിവസം തന്നെ, തന്റെ ആദ്യ അന്താരാഷ്ട്ര സ്വർണ്ണ മെഡലും ഒരു ഹോം കാണികൾക്ക് മുന്നിൽ നേടി. നാല് തവണ ലോക ചാമ്പ്യൻ മാർലോ വാൻ റിജനെ തോൽപ്പിച്ചു.
ബാഹ്യ ലിങ്കുകൾ
വർഗ്ഗം:1996-ൽ ജനിച്ചവർ
അട്രൊപിൻ
പ്രകൃതിദത്തമായ ഒരു ബെല്ലഡോണ ആൽക്കലോയ്ഡ് ആണ് അട്രോപിൻ. ചിലതരം മസ്കാരിനിക് വിഷവാതകങ്ങൾ, ഓർഗാനോ ഫോസ്ഫേറ്റ് കീടനാശിനികൾ എന്നിവ കാരണമായി ഉണ്ടാകുന്ന വിഷബാധകൾക്ക് പ്രതിവിധിയായി ഉപയോഗിച്ചുവരുന്ന ഒരു ജീവൻരക്ഷാഔഷധമാണ് അട്രൊപിൻ (Atropine). ഹൃദയമിടിപ്പ് കുറയുന്നതു തടയാനും ശസ്ത്രക്രിയയ്ക്കിടെ ഉമിനീരിന്റെ ഒഴുക്ക് കുറയ്ക്കാനും പ്രയോജനപ്പെടുന്നു.
അട്രോപ ബെല്ലഡോണ എന്ന സസ്യത്തിൽ നിന്നാണ് ആദ്യമായി ഈ ഔഷധം വേർതിരിച്ചെടുത്തത്. എന്നാൽ സോളനേസിയേ കുടുംബത്തിലെ നിരവധി സസ്യങ്ങൾ ഇതുത്പാദിപ്പിക്കുന്നുണ്ട്.
സാധാരണയായി സിരയിലേക്കോ പേശിയിലേക്കോ കുത്തിവയ്ക്കുകയാണ് ചെയ്യുന്നത്. സിരയിലേക്ക് കുത്തിവച്ചാൽ ഒരു മിനിറ്റിനകം ഈ ഔഷധം പ്രവർത്തിച്ചുതുടങ്ങുന്നു.ഒരു മണിക്കൂർ വരെ ഇതിന്റെ ഫലം ലഭിക്കും. വിഷബാധയിൽ ഉയർന്ന അളവിൽ കുത്തിവയ്ക്കേണ്ടതായി വരും. അസെറ്റൈൽകൊളൈൻ എന്ന നാഡീയപ്രേഷകത്തെ തടയുക വഴി അട്രൊപിൻ പാരാസിമ്പതെറ്റിക് നാഡിവ്യവസ്ഥയെ മന്ദീഭവിപ്പിക്കുന്നു. ഇതാണ് അട്രൊപിന്റെ ഔഷധഗുണത്തിന് കാരണം. വായവരൾച്ച, കൃഷ്ണമണികളുടെ വികാസം, മൂത്രതടസ്സം, മലബന്ധം, കൂടിയ ഹൃദയമിടിപ്പ് തുടങ്ങിയവയാണ് സാധാരണ പാർശ്വഫലങ്ങൾ. ഗ്ലൂക്കോമയുള്ള രോഗികൾക്ക് അട്രൊപിൻ നിഷിദ്ധമാണ്. ശരീരസ്രവങ്ങളുടെ ഉത്പാദനം നിർത്തുകയാണ് അട്രോപിൻ ചെയ്യുന്നത്. ഉദാ: ഉമിനീർ, മൂത്രം, വിയർപ്പ് തുടങ്ങിയവ.
സോളനേസീ കുടുംബത്തിൽപ്പെട്ട ഉമ്മം, ബെല്ലഡോണ തുടങ്ങിയ പലസസ്യങ്ങളിലും പ്രകൃതിദത്തമായ അട്രൊപിൻ കാണപ്പെടുന്നുണ്ട്. ട്രൊപിൻ, ട്രൊപിൿ ആസിഡ് എന്നീ രാസവസ്തുക്കൾ ഹൈഡ്രൊക്ലോറിക് ആസിഡിന്റെ സാന്നിധ്യത്തിൽ പ്രവർത്തിക്കുമ്പോൾ കൃത്രിമ അട്രൊപിൻ ലഭിക്കുന്നു. ലോകാരോഗ്യസംഘടനയുടെ അവശ്യമരുന്നുകളുടെ പട്ടികയിൽ ഉൾപ്പെട്ടിട്ടുള്ള അട്രൊപിൻ താരതമ്യേന വിലകുറഞ്ഞ ഒരു ഔഷധമാണ്.
പുറത്തേക്കുള്ള കണ്ണികൾ
വർഗ്ഗം:ഔഷധങ്ങൾ വർഗ്ഗം:മറുമരുന്നുകൾ വർഗ്ഗം:എൻതിയൊജെൻ വർഗ്ഗം:അവശ്യ മരുന്നുകൾ വർഗ്ഗം:ആൽക്കഹോളുകൾ
ഭുരഗാവ്
ഇന്ത്യൻ സംസ്ഥാനമായ അസമിലെ ഒരു പട്ടണത്തിന്റെ പേരാണ് ഭുരഗാവ്. മോറിഗാവ് ജില്ലയിലെ ഭുരഗാവ് തെഹ്‌സിലിലാണ് ഭുരഗാവ് സ്ഥിതി ചെയ്യുന്നത്. ബ്രഹ്മപുത്രയുടെ തെക്കേ കരയിലാണ് ഭുരഗാവ് സ്ഥിതി ചെയ്യുന്നത്.
വർഗ്ഗം:ആസാമിലെ പട്ടണങ്ങൾ
അൽ-ബദർ
ബംഗ്ലാദേശ് വിമോചനയുദ്ധകാലത്ത് ബംഗ്ലദേശ് ദേശീയവാദികൾക്കെതിരെ പാകിസ്താന്റെ സഹായത്തോടെ രൂപീകരിച്ച അർദ്ധസൈനിക വിഭാഗമാണ് അൽ-ബദർ.
അവലംബം
വർഗ്ഗം:ബംഗ്ലാദേശിന്റെ ചരിത്രം വർഗ്ഗം:ബംഗ്ലാദേശ് വിമോചന യുദ്ധം
ലെത്തപ്പോര
ലെത്തപ്പോര അഥാവ ലെത്പോര, ജമ്മു കാശ്മീരിലെ പുൽവാമ ജില്ലയിലുള്ള ഒരു ഗ്രാമമാണ്. ഇത് കാശ്മീർ താഴ്വരയിലെ പാമ്പോർ തെഹ്സിലിലാണു സ്ഥിതി ചെയ്യുന്നത്.
വെള്ളത്തൂവൽ അണക്കെട്ട്
വലത്ത്‌|ലഘുചിത്രം|250x250ബിന്ദു|വെള്ളത്തൂവൽ അണക്കെട്ട് കേരളത്തിലെ ഇടുക്കി ജില്ലയിലെ ദേവികുളത്തെ വെള്ളത്തൂവൽ ഗ്രാമത്തിൽ പെരിയാറിൻ്റെ പോഷകനദിയായ മുതിരപ്പുഴയാറിൽ നിർമ്മിച്ച വഴിതിരിച്ചുവിടുന്ന അണക്കെട്ടാണ് വെള്ളത്തൂവൽ അണക്കെട്ട്. സെൻഗുലം പവർ ഹൗസിൽ നിന്നും മുതിരപ്പുഴയിൽ നിന്നും വെള്ളത്തൂവൽ ഡാമിലേക്ക് വെള്ളം ഒഴുകുന്നു. ഈ അണക്കെട്ടിൽ നിന്നുള്ള ജലം ഒരു കനാൽ സംവിധാനത്തിലൂടെ പന്നിയാറിനടുത്തുള്ള പവർഹൗസിലേക്ക് തിരിച്ചുവിടുന്നു. ജലവൈദ്യുതി ഉൽപാദിപ്പിക്കുന്നതിന് ജലപ്രവാഹം ഉപയോഗിച്ച ശേഷം വെള്ളം വീണ്ടും നദിയിലേക്ക് പുറന്തള്ളപ്പെടുന്നു. കേരളത്തിലെ ഇടുക്കി ജില്ലയിലെ പ്രധാന വിനോദ സഞ്ചാര കേന്ദ്രങ്ങളിലൊന്നാണ് ഡാം.
റഫറൻസുകൾ
വർഗ്ഗം:കേരളത്തിലെ അണക്കെട്ടുകൾ വർഗ്ഗം:ഇടുക്കി ജില്ലയിലെ കെട്ടിടങ്ങളും നിർമ്മിതികളും വർഗ്ഗം:അണക്കെട്ടുകൾ - അപൂർണ്ണലേഖനങ്ങൾ വർഗ്ഗം:ഇടുക്കി ജില്ലയിലെ വിനോദസഞ്ചാരകേന്ദ്രങ്ങൾ വർഗ്ഗം:പെരിയാറിലെ അണക്കെട്ടുകൾ
ഭൂമിക്ക് ഒരു ചരമഗീതം
പരിസ്ഥിതി എന്ന വിഷയം ഉന്നയിച്ചു ജ്ഞാനപീഠ ജേതാവ് ഒ.എൻ.വി. കുറുപ്പ് രചിച്ച മലയാളം കവിതകളിൽ ഒന്നാണ് ഭൂമിക്കൊരു ചരമ ഗീതം. പ്രകൃതിയെ അമ്മയെന്ന് സങ്കല്പത്തിൽ ഉപമിച്ചു, ചരമ ഗീതത്തിന്റെ പൈശാചിക ഭീകരതയിൽ മനുഷ്യ വർഗ്ഗത്തിന്റെ പരമ വിനാശത്തിന്റെ ചിത്രം മെനഞ്ഞു കാട്ടുന്ന കവിതയാണ് ഒ.എൻ.വി. ഒരുക്കിയിരിക്കുന്നത്. ഭൂമിയുടെ യൗവനത്തിൽ കവി ചരമ ഗീതം പാടുന്നു എന്ന കടുത്ത വിമർശനങ്ങൾ കേട്ടിരുന്നു. കടുത്ത വറുതിയിലും ചൂടിലും വിമർശനങ്ങൾ അണഞ്ഞു പോയെന്നു മറുവാദവും നിലനിൽക്കുന്നു. മക്കളാൽ അപമാനിക്കപ്പെട്ട അമ്മയാണു ഭൂമി. അണുവായുധശേഖരവും പേറി സൗരമണ്ഡല പെരുവഴിയിലൂടെ സഞ്ചരിക്കുമ്പോൾ അപ്രതീക്ഷിതമായി ഈ ഭൂമിക്ക് അന്ത്യം സംഭവിക്കാം. ഭൂമിയോടൊപ്പം സർവജീവജാലങ്ങളും ചാമ്പലാകും അതുകൊണ്ടാണ് കവി മുൻകൂട്ടി ചരമഗീതം എഴുതിയത്.എന്തുകൊണ്ടും ഭൂമി എന്ന അമ്മ അപകീർത്തിക്കപ്പെട്ടുകൊണ്ടിരിക്കുന്നു.
ഷോമ്പൻ ജനസമൂഹം
കേന്ദ്രഭരണപ്രദേശമായ ആന്റമാൻ നിക്കോബാർ ദ്വീപികളീൽ ഗ്രൈറ്റനിക്കോബാർദ്വീപിലെ ഒരു അപരിഷ്കൃത ജനസമൂഹമാണ് ഷോമ്പൻ. അവരെ പട്ടിക വർഗ്ഗ വിഭാഗത്തിലാണ് പെടുത്തിയിരിക്കുന്നത്..
ഭൂമിക്ക് ഒരു ചരമഗീതം
അവലംബങ്ങൾ
വർഗ്ഗം:മലയാളകവിതകൾ
ഷോമ്പൻ ജനസമൂഹം
പേരു.
"ഷോമ്പൻ" എന്നത് സിംഹാപ് എന്ന നിക്കൊബാരീസ് ഭാഷയിൽ ഈ ഗോത്രസമൂഹത്തെക്കുറിക്കുന്ന പദത്തിന്റെ ഇംഗ്ലീഷിലെ തെറ്റായ ഉച്ചാരണമായിരിക്കാം. നിക്കോബാർ ദ്വീപുകളൂടെ പടിഞ്ഞാറൻ ഭാഗത്തുള്ളവർ അവരെ സ്വയം കാലയ്എന്നും കിഴക്കുള്ളവർ കായത് എന്നും അവർ പരസ്പരം ഇതരവിഭാഗത്തെ ബുവാവല  എന്നും ആണ് വിളീക്കുന്നത്. ഷോമ്പൻ ജനങ്ങൾ അവരെ ഷാബ് ഡൗ എന്നാണ് വിളിക്കുന്നതെ എന്ന 1986ലെ അഭിപ്രായത്തിനു പിന്നീട് ഉറപ്പുകളൊന്നും ലഭിച്ചിട്ടില്ല.
വർഗ്ഗം:ആദിമജനവിഭാഗങ്ങൾ വർഗ്ഗം:ഗോത്രവംശങ്ങൾ വർഗ്ഗം:ആന്തമാൻ നിക്കോബാർ ദ്വീപുകളിലെ വംശീയ വിഭാഗങ്ങൾ
കാരൊളൈൻ ഹെർഷൽ
ഒരു ജർമ്മൻ ജ്യോതിശാസ്ത്രജ്ഞയാണ് കാരൊളൈൻ ഹെർഷൽ.നിരവധി വാൽ നക്ഷത്രങ്ങളെ അവർ കണ്ടെത്തുകയുണ്ടായി.ജ്യോഷ്ഠൻ കൂടിയായിരുന്ന പ്രസിദ്ധ ജ്യോതിശാസ്ത്രജ്ഞൻ വില്യം ഹെർഷലിന്റെ കൂടെയാണ് അവർ പ്രവർത്തിച്ചിരുന്നത്.
റോയൽ ആസ്ട്രോനമിക്കൽ സൊസൈറ്റിയുടെ സ്വർണമെഡൽ നേടിയ ആദ്യവനിതയാണ് കാരൊളൈൻ ഹെർഷൽ (1828).1835-ൽ അവരെയും മേരി സമർവില്ലിനും റോയൽ ആസ്ട്രോനമിക്കൽ സൊഅസൈറ്റി വിശിഷ്ടാംഗത്വം നൽകി ആദരിക്കുകയുണ്ടായി.1838-ൽ റോയൽ ഐറിഷ് അക്കാദമിയും വിശിഷ്ടാംഗത്വം നൽകി അവരെ ആദരിച്ചു.
പുറം കണ്ണികൾ
വർഗ്ഗം:വനിതാ ജ്യോതിശാസ്ത്രജ്ഞർ വർഗ്ഗം:1750-ൽ ജനിച്ചവർ വർഗ്ഗം:1848-ൽ മരിച്ചവർ വർഗ്ഗം:ജർമ്മൻ വനിതകൾ വർഗ്ഗം:ജർമ്മൻ ശാസ്ത്രജ്ഞർ
രാജഗോപാലൻ കൃഷ്ണൻ
കേരളത്തിൽ നിന്നുള്ള ഒരു ഇന്ത്യൻ ആയുർവേദ പരിശീലകനും കേരളത്തിലെ ആയുർവേദ ഫിസിഷ്യൻമാരുടെ അസോസിയേഷൻ പ്രസിഡന്റുമായിരുന്നു രാജഗോപാലൻ കൃഷ്ണൻ വൈദ്യൻ (ജീവിതകാലം: 17 നവംബർ 1932 - 10 ജനുവരി 2015).
ആദ്യകാല ജീവിതവും വിദ്യാഭ്യാസവും
ആയുർവേദത്തിലെ പ്രാക്ടീഷണർമാരായ എം‌പി കൃഷ്ണൻ വൈദ്യൻ, പി. കല്യാണികുട്ടി അമ്മ എന്നിവരുടെ ഒരു പരമ്പരാഗത വൈദ്യ കുടുംബത്തിലാണ് അദ്ദേഹം ജനിച്ചത്. ആധുനിക വൈദ്യശാസ്ത്രം (എം‌ബി‌ബി‌എസ്), ആയുർവേദ വൈദ്യശാസ്ത്രം (ഡി‌എം) എന്നിവയിൽ നിന്ന് ബിരുദം നേടിയ അദ്ദേഹം തിരുവനന്തപുരത്തെ ആയുർവേദകോളേജിൽ നിന്നും ഒന്നാം റാങ്കോടെ വിജയിച്ചു. തന്റെ കുടുംബക്ലിനിക്കിൽ ജോലി തുടങ്ങിയ കൃഷ്ണൻ പിന്നീട് ചെറുതുരുത്തിയിലെ പഞ്ചകർമ്മ ക്ലിനിക്കിൽ പ്രാക്ടീസ് തുടർന്നു.
അസോസിയേഷനുകൾ
കേരളത്തിലെ പല ആരോഗ്യസംരക്ഷണ സ്ഥാപനങ്ങളുമായി അദ്ദേഹം ബന്ധപ്പെട്ട് പ്രവർത്തിച്ചിരുന്നു:
അവാർഡുകൾ
ഭൃഹത്രയ രത്‌ന (1977), വൈദ്യ വാച്ചസ്പതി അവാർഡുകൾ കരസ്ഥമാക്കിയ ഇദ്ദേഹത്തിന് ഇന്ത്യൻ സർക്കാരിൽ നിന്ന് ഫെലോഷിപ്പ് ലഭിച്ചിട്ടുണ്ട്.
2003 ൽ പത്മശ്രീ ലഭിച്ചു.
അവലംബം
വർഗ്ഗം:2015-ൽ മരിച്ചവർ വർഗ്ഗം:1932-ൽ ജനിച്ചവർ വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:മലയാളികൾ
മനേകിയ
പിപ്പരേസീ സസ്യകുടുംബത്തിലെ ഒരു ജീനസ് ആണ് മനേകിയ. ആറു ഇനങ്ങൾ ആണ് ഈ ജീനസിൽ ഉള്ളത്.
പത്മ പുരസ്കാരങ്ങൾ 2014
2014 ലെ പത്മ പുരസ്കാരങ്ങൾ 2015 ജനുവരി 25 ന് പ്രഖ്യാപിച്ചു. ബി.ജെ.പി നേതാവ് എൽ.കെ അഡ്വാനി, പഞ്ചാബ് മുഖ്യമന്ത്രി പ്രകാശ് സിങ് ബാദൽ, ബോളിവുഡ് താരങ്ങളായ അമിതാഭ് ബച്ചൻ, ദിലീപ് കുമാർ, സുപ്രീംകോടതിയിലെ പ്രമുഖ അഭിഭാഷകൻ മലയാളിയായ കെ.കെ വേണുഗോപാൽ എന്നിവർ ഉൾപ്പെടെ ഒമ്പത് പേർക്ക് പദ്മവിഭൂഷൺ. 20 പേർക്ക് പദ്മഭൂഷണും, 75 പേർക്ക് പദ്മശ്രീയും പ്രഖ്യാപിച്ചു.
മനേകിയ
വർഗ്ഗം:പിപ്പരേസീ വർഗ്ഗം:സസ്യജനുസുകൾ
പത്മ പുരസ്കാരങ്ങൾ 2014
അവലംബം
വർഗ്ഗം:ഇന്ത്യൻ പുരസ്കാരങ്ങൾ
പാം സ്പ്രിംഗ്സ്
പാം സ്പ്രിംഗ്സ്, അമേരിക്കൻ ഐക്യനാടുകളിലെ കാലിഫോർണിയയിൽ റിവർസൈഡ് കൗണ്ടിയിലുൾപ്പെട്ടതും കോച്ചെല്ലാ താഴ്വരയുടെ പരിധിക്കുള്ളിൽ സ്ഥിതിചെയ്യുന്നതുമായ ഒരു മരുഭൂ റിസോർട്ട് പട്ടണമാണ്. സാൻ ബർണാർഡിനോയ്ക്ക് ഏതാണ്ട് 55 മൈൽ (89 കി. മീ.) കിഴക്കായും, ലോസ് ആഞ്ചലസി ന് 107 മൈൽ (172 കി.മീ) കിഴക്കായും, സാൻ ഡിയാഗോയ്ക്ക് 123 മൈൽ (198 കിലോമീറ്റർ) വടക്കുകിഴക്കായും അരിസോണയിലെ ഫീനിക്സ് നഗരത്തിന് 268 മൈൽ (431 കി.മീറ്റർ) പടിഞ്ഞാറായുമാണ് ഈ നഗരം സ്ഥിതിചെയ്യുന്നത്. 2010 ലെ യു.എസ്. സെൻസസിൽ ഈ നഗരത്തിലെ ആകെ ജനസംഖ്യ 44,552 ആയിരുന്നു എന്നു കണ്ടെത്തിയിരുന്നു. ഏതാണ്ട് 94 ചതുരശ്ര മൈൽ (240 ചതുരശ്ര കി.മീ ) വിസ്തൃതിയുള്ള പാം സ്പ്രിംഗ്സ് ഭൂവിസ്തൃതിയിൽ കൌണ്ടിയിലെ ഏറ്റവും വലിയ നഗരമായി മാറുന്നു.
ബൈക്കിംഗ്, ഗോൾഫ്, മലകയറ്റം, കുതിരസവാരി, നീന്തൽ, ടെന്നീസ് എന്നിവ പാം സ്പ്രിംഗിനു സമീപത്തുള്ള മരുഭൂമിയിലും മലനിരകളിലുമായി അരങ്ങേറുന്ന പ്രധാന വിനോദങ്ങളാണ്. മധ്യകാല നൂറ്റാണ്ടിലെ ആധുനിക വാസ്തുവിദ്യ, ഡിസൈൻ ഘടകങ്ങൾ, കലകൾ, സാംസ്കാരിക ദൃശ്യങ്ങൾ എന്നിവയ്ക്കെല്ലാം ഈ നഗരം പ്രശസ്തമാണ്.
ചരിത്രം
ജലവും തണലും സമൃദ്ധമായതിനാൽ പാം സ്പ്രിങ്ങ്സിന്റെ മലയിടുക്കുകളിൽ കഹ്വില്ല ഇന്ത്യൻ വർഗ്ഗക്കാർക്ക് നിരവധി അധിവാസകേന്ദ്രങ്ങൾ ഉണ്ടായിരുന്നു. ശൈത്യകാലത്ത് അവർ ഇവിടെ സമൃദ്ധമായിരുന്ന വിവിധങ്ങളായ ചൂടുള്ള നീരുറവകൾ ഉപയോഗിച്ചിരുന്നു. അടുത്തുള്ള തടാകങ്ങളിൽനിന്നും നദികളിൽനിന്നും മീൻ പിടിക്കുന്നതിനൊപ്പം കാഹ്വില്ല ജനത മുയൽ, മലയാടുകൾ, തിത്തിരിപ്പക്ഷി തുടങ്ങിയവയെ വേട്ടയാടിപ്പിടിച്ചിരുന്നു.
വേട്ടയാടൽ ഈ വർഗ്ഗത്തിലെ പുരുഷന്മാരുടെ ചുമതലയായിരുന്നുവെങ്കിലും  സ്ത്രീകൾ ചെറുപഴങ്ങൾ, അക്കോണുകൾ (ഓക്ക് മരത്തിന്റെ കായ), വിത്തുകൾ എന്നിവ ശേഖരിക്കുന്നതിന് നിയോഗിക്കപ്പെട്ടിരുന്നു. മെസ്ക്വിറ്റെ ബീൻസുപയോഗിച്ച് അവർ ഒരു തരം ദോശയുണ്ടാക്കിയിരുന്നു. കഹ്വില്ലാകൾ പലപ്പോഴും ഇന്ത്യൻ ഗിരികന്ദരങ്ങളിലാണു തങ്ങളുടെ വേനൽക്കാലം ചെലവഴിച്ചിരുന്നതെങ്കിലും പട്ടണമദ്ധ്യത്തിലുള്ള ഇന്നത്തെ സ്പാ റിസോർട്ട് കാസിനോ നിലനിൽക്കുന്ന സ്ഥലത്ത് പ്രകൃതിദത്തമായ ചൂടുള്ള ഉറവുകൾ നിലനിന്നിരുന്നതു കാരണമായി ശൈത്യകാലത്തെ അധിവാസത്തിനായി ഉപയോഗിച്ചിരുന്നു. ടാഹ്ക്വിറ്റ് കാന്യോൺ, ചിനോ കാന്യോൺ, ഇന്ത്യൻ കാന്യോൺ എന്നിവിടങ്ങളിൽ തദ്ദേശീയ അമേരിക്കൻ ഇന്ത്യാക്കാരുടെ പെട്രോഗ്ലിഫിക്സുകൾ കാണാൻ സാധിക്കുന്നു.
കഹ്വില്ലകളടുടെ ജലസേചനത്തിനുള്ള കിടങ്ങുകൾ, ചിറകൾ, വീടിനോടു ചേർന്നുള്ള ജലസേചന കുഴികൾ എന്നിവയും ഇവിടെ കാണാവുന്നതാണ്. പുരാതന പെട്രോഗ്ലിഫ്സുകൾ, പിക്റ്റോഗ്രാഫുകൾ, ഉരൽക്കുഴികൾ എന്നിവ ആൻഡ്രിയാസ് കാന്യോണിൽ കാണുവാൻ സാധിക്കുന്നു. ഭക്ഷണാവശ്യത്തിന് അക്കോണുകൾ പൊടിക്കുവാനായി ഉരൽക്കുഴികൾ ഉപയോഗിച്ചിരുന്നു.
1876 ൽ 31,128 ഏക്കർ വിസ്തൃതിയുള്ള അഗ്വാ കാലിയെൻറെ (ഹോട്ട് വാട്ടർ) റിസർവേഷൻ സ്ഥാപിക്കപ്പെട്ടു. ഇതിലെ 6,700 ഏക്കർ പ്രദേശം പാം സ്പ്രിംഗ് നഗരകേന്ദ്രത്തിനു സമീപമാണ് സ്ഥിതിചെയ്യുന്നത്. തദ്ദേശീയ അമേരിക്കൻ ഇന്ത്യൻ ഭൂപ്രദേശങ്ങൾ സുദീർഘ കാലത്തേയ്ക്കു പാട്ട വ്യവസ്ഥയിലുള്ള പ്രദേശങ്ങളായി കണക്കാക്കപ്പെടുകയും കാലിഫോർണിയയിലെ ചിലവേറിയ സമൂഹങ്ങൾക്കു തൊട്ടായി നിലനിൽക്കുകയും ചെയ്യുന്നതിനാൽ ഈ വർഗ്ഗക്കാരെ കാലിഫോർണിയയിലെ സമ്പന്ന വർഗ്ഗങ്ങളിലൊന്നായി കണക്കാക്കപ്പെടുന്നു.
വേടൻ
കേരളത്തിലെ ആദിമ ജനവിഭാഗം ആണ് മലവേടൻ / മലവേടർ (വേടൻ /വേടർ ). സംഘകാല കൃതികളിൽ വേടരെ കുറിച്ച് പ്രതിപാദിക്കുന്നു. വയനാട് കേന്ദ്രമാക്കി ഭരിച്ച വേടരാജാക്കൻമ്മാരെ കുറിച്ച് ചരിത്രത്തിൽ പരാമർശിക്കുന്നുണ്ട്. കുറുമ്പ്രനാട് രാജാക്കന്മാർ ഈ വേടരാജാക്കൻമ്മാരെ ചതിയിൽ പെടുത്തിയ കഥയും ഉണ്ട്. വേട്ടയാടിയും തോട്ടുമീൻ പിടിച്ചും ജീവിച്ചിരുന്ന ഒരു വിഭാഗം ആണ് വേടൻ. ഇവർ അധിവസിച്ചിരുന്നത് ഒരു ആദിവാസി-ഗോത്ര വിഭാഗം ആയിട്ടായിരുന്നു.. ആദ്യ കാലങ്ങളിൽ ടിപ്പുവിന്റെയും ഹൈദറിന്റെയും പിന്നെ ചില ഹിന്ദു രാജാക്കന്മാരുടെയും കാലത്ത് ഇവർ പട്ടാളക്കാർ ആയും സേവനം ചെയ്തതായി പറയപ്പെടുന്നു
വേടർ ഭാഷ
പ്രാകൃത തമിഴ് ഭാഷയോടാണ് വേടർ ഭാഷക്ക് അടുപ്പം ഉള്ളത്.തമിഴിലെ പല പദങ്ങളുംവേടർ ഭാഷയിലുണ്ട്. കഞ്ചി, തണ്ണി തുടങ്ങിയ ധാരാളം ഉദാഹരണങ്ങൾ ഉണ്ട്. കൂരി-നുണ, കിരൂഴി - വളരെ കുറച്ച് എന്നിങ്ങനെ മാനക മലയാളത്തിൽ ഇല്ലാത്ത ധാരാളം പദങ്ങൾ വേടർ സമുദായത്തിൻ്റെ തനതു വ്യവഹാര ഭാഷയിലുണ്ട്.
സമാനതകൾ
തമിഴ് ജാതികൾ തികച്ചും വ്യത്യസ്തമാണ് തമിഴ് നാട്മായി ബന്ധമുള്ള വേട്ടുവ ജാതിയുമായി ചില ബന്ധങ്ങൾ ഉണ്ട്, വേട്ടയാടുന്ന ജനവിഭാഗങ്ങൾ ആയത് കൊണ്ട് ആണ് വെട്ടുവ എന്ന പേര് ലഭിച്ചത് എന്നും അർത്ഥമാക്കുന്നത്. പ്രത്യക്ഷത്തിൽ ഈ വിഭാഗവും വേടനും ഒരേ വിഭാഗക്കാർ തന്നെ ആണ്. എങ്കിലും വേട്ടുവർ വേടനേക്കാൾ ശ്രേഷ്ഠൻ ആണ് എന്ന് വിശ്വസിക്കുന്നു.
ആചാരങ്ങൾ
വേട സ്ത്രീ വിവാഹം കഴിഞ്ഞതിന് ശേഷം തന്റെ ഭർത്താവ് എന്തെങ്കിലും കാരണത്താൽ മരിക്കുകയോ മറ്റോ ചെയ്താൽ വിധവ ആവേണ്ട, തന്റെ ഭർത്താവിന്റെ സഹോദരനെ വിവാഹം ചെയ്യുന്ന പതിവുണ്ട്. പുരോഹിതവും മറ്റും ഇവർ ബ്രാഹ്മണനെ കൊണ്ട് തന്നെ ചെയ്യിക്കുന്നു. ജാതിൽ ആരെങ്കിലും മരിച്ചാൽ കത്തിക്കുകയോ അടക്കം ചെയ്യുകയോ ചെയ്യുന്നു.
ടോഫു
ടോഫു  സോയ പാൽ കട്ടപിടിക്കുകയും തത്ഫലമായുണ്ടാകുന്ന തൈര് വ്യത്യസ്ത മൃദുത്വമുള്ള കട്ടിയുള്ള വെളുത്ത കട്ടകളിലേക്ക് അമർത്തി ഉണ്ടാക്കുകയും ചെയ്യുന്ന ഒരു ഭക്ഷണമാണ്. ഇംഗ്ലീഷിൽ: Tofu. ബീൻ തൈര് എന്നും ഇതിനെ വിളിക്കാം. ഇതിന് പട്ടുപോലെ മൃദുവായ, ഉറച്ച, അധിക ദൃഢമായ അല്ലെങ്കിൽ വളരെ കട്ടിയുള്ള തരങ്ങൾ ഉണ്ട്. ഈ വിശാലമായ പാവുള്ള വിഭാഗങ്ങൾക്കപ്പുറം, ടോഫുവിൽ നിരവധി ഇനങ്ങൾ ഉണ്ട്. ഇതിന് സൂക്ഷ്മമായ സ്വാദുണ്ട്, അതിനാൽ ഇത് രുചികരവും മധുരമുള്ളതുമായ വിഭവങ്ങളിൽ ഉപയോഗിക്കാം. വിഭവത്തിനും അതിന്റെ സ്വാദുകൾക്കും അനുയോജ്യമായ തരത്തിൽ ഇത് പലപ്പോഴും താളിക്കുകയോ മാരിനേറ്റ് ചെയ്യുകയോ ചെയ്യുന്നു, മാത്രമല്ല അതിന്റെ സ്‌പോഞ്ച് ഘടന കാരണം ഇത് സുഗന്ധങ്ങളെ നന്നായി ആഗിരണം ചെയ്യുന്നു. കിഴക്കൻ ഏഷ്യൻ, തെക്കുകിഴക്കൻ ഏഷ്യൻ പാചകരീതികളുടെ ഒരു പരമ്പരാഗത ഘടകമാണ് ഇത്, 2,000 വർഷത്തിലേറെയായി ചൈനയിൽ ഇത് ഉപയോഗിക്കുന്നു. ആധുനിക പാശ്ചാത്യ പാചകത്തിൽ, ഇത് മിക്കപ്പോഴും മാംസത്തിന് പകരമായി കണക്കാക്കപ്പെടുന്നു.
കെ.എസ്. ശബരീനാഥൻ
ഇന്ത്യൻ നാഷണൽ കോൺഗ്രസിൽ അംഗമായ ഒരു ഇന്ത്യൻ രാഷ്ട്രീയക്കാരനാണ് കെ എസ് ശബരിനാഥൻ (ജനനം: സെപ്റ്റംബർ 5, 1983). 2015 മുതൽ 2021 വരെ കേരള നിയമസഭയിൽ അരുവിക്കര നിയോജകമണ്ഡലത്തെ പ്രതിനിധീകരിച്ചു.
സ്വകാര്യ ജീവിതം
പിതാവ് മുൻ മന്ത്രിയും സ്പീക്കറുമായ ജി. കാർത്തികേയൻ, മാതാവ് ഡോ. എം.ടി സുലേഖ. ഐ.എ.എസ് ഉദ്യോഗസ്ഥയായ ദിവ്യ എസ് അയ്യർ, ആണ് ശബരീനാഥന്റെ ഭാര്യ. കേരളത്തിലെ ആദ്യ എം.എൽ.ഏ - ഐ.എ.എസ് ദമ്പതികൾ ആണിവർ. മകൻ മൽഹാർ.
പഠനം, ഐ റ്റി രംഗത്തെ ജോലി
2005 ൽ തിരുവനന്തപുരത്തെ കോളേജ് ഓഫ് എഞ്ചിനീയറിംഗിൽ നിന്ന് ഇലക്ട്രിക്കൽ എഞ്ചിനീയറിംഗിൽ ബിരുദം നേടി. അതിനുശേഷം ബാംഗ്ലൂരിലെ മൈൻഡ്ട്രീയിൽ ഐടി മേഖലയിൽ ഹ്രസ്വകാലം ജോലി ചെയ്തു. 2008 ൽ ഗുഡ്ഗാവിലെ മാനേജ്മെന്റ് ഡവലപ്മെന്റ് ഇൻസ്റ്റിറ്റ്യൂട്ടിൽ നിന്ന് എംബിഎ പൂർത്തിയാക്കി. 2008 ൽ ക്യാംപസ് പ്ലേസ്മെന്റ് വഴി ടാറ്റ സൺസിൽ മാനേജ്മെന്റ് ട്രെയിനിയായി ജോലിക്കു കയറി.
ടാറ്റാ ട്രസ്റ്റിലെ ജോലി
ആദ്യം ടാറ്റ ടെലി സർവീസസിലായിരുന്നു ജോലി. പിന്നീട് ഉത്തരാഖണ്ഡിലെ ടാറ്റ മോട്ടോഴ്സിലും ‘ബോംബെ ഹൗസ്’ എന്നറിയപ്പെടുന്ന ടാറ്റ സൺസ് ഹെഡ്ക്വാർട്ടേഴ്സിലും 5 വർഷത്തോളം ജോലി ചെയ്തു. ടാറ്റ സൺസ് ഹെഡ്ക്വാർട്ടേഴ്സിൽ ടാറ്റ ട്രസ്റ്റ് ചെയർമാൻ രത്തൻ ടാറ്റയുടെ ടീമിൽ ജോലി ചെയ്യാൻ അവസരം കിട്ടി. ടാറ്റ ട്രസ്റ്റിന്റെ സാമൂഹികസേവന പ്രവർത്തനങ്ങളുടെ ഏകോപനമായിരുന്നു ജോലി. മഹാരാഷ്ട്ര, മധ്യപ്രദേശ്, വടക്കുകിഴക്കൻ സംസ്ഥാനങ്ങൾ എന്നിവിടങ്ങളിലെ ആദിവാസി മേഖലകളിൽ ഉൾപ്പെടെ ഒട്ടേറെ പ്രൊജക്ടുകൾക്കു നേതൃത്വം നൽകി. ലഘുചിത്രം| കെ എസ് ശബരിനാഥൻ ഭാര്യ ദിവ്യ എസ് അയ്യർ
രാഷ്ട്രീയ ജീവിതം
പിതാവിന്റെ മരണത്തെത്തുടർന്ന് ഒഴിവ് വന്ന അരുവിക്കര നിയോജകമണ്ഡലത്തിൽ നിന്ന് 2015 ൽ ഉപതിരഞ്ഞെടുപ്പിൽ ശബരിനാഥൻ മത്സരിച്ചു. മത്സരത്തിൽ എം. വിജയകുമാറിനെ 10,128 വോട്ടുകൾക്ക് പരാജയപ്പെടുത്തി.
2016 ലെ കേരള നിയമസഭാ തെരഞ്ഞെടുപ്പിൽ അരുവിക്കര നിയോജകമണ്ഡലത്തിൽ നിന്ന് വീണ്ടും തിരഞ്ഞെടുക്കപ്പെട്ടു. സിപിഐ എം എ എ റഷീദിനെ 21,314 വോട്ടുകൾക്ക് പരാജയപ്പെടുത്തി. 2020 ൽ കേരള യൂത്ത് കോൺഗ്രസിന്റെ വൈസ് പ്രസിഡന്റായി. 2021 ലെ കേരള നിയമസഭാ തെരഞ്ഞെടുപ്പിൽ സിപിഐ എം ജി സ്റ്റീഫനോട് 5046 വോട്ടുകൾക്ക് പരാജയപ്പെട്ടു.
ഹി ഷിയാങ്‌നിംഗ്
1948-ൽ അവർ ചൈനീസ് കുവോമിൻതാങ്ങിന്റെ വിപ്ലവ കമ്മിറ്റി രൂപീകരിച്ചു. പീപ്പിൾസ് റിപ്പബ്ലിക് ഓഫ് ചൈന സ്ഥാപിതമായതിന് ശേഷം അവർ സിപിപിസിസിയുടെ വൈസ് ചെയർവുമൺ (1954-64), നാഷണൽ പീപ്പിൾസ് കോൺഗ്രസിന്റെ വൈസ് ചെയർവുമൺ (1959-72), റെവല്യൂഷണറി കമ്മിറ്റിയുടെ ചെയർവുമൺ, ചൈനീസ് കുമിന്റാങ് (1960–72), ഓൾ-ചൈന വിമൻസ് ഫെഡറേഷന്റെ ഓണററി ചെയർവുമൺ തുടങ്ങി നിരവധി ഉയർന്ന പദവികളിൽ സേവനമനുഷ്ഠിച്ചു.
ലിംഗാൻ സ്കൂൾ ഓഫ് ചൈനീസ് ആർട്ടിന്റെ പ്രശസ്ത ചിത്രകാരനായിരുന്നു അദ്ദേഹം. 1960 കളിൽ ചൈന ആർട്ടിസ്റ്റ് അസോസിയേഷന്റെ ചെയർമാനായി സേവനമനുഷ്ഠിച്ചു. 1997-ൽ ഷെൻഷെനിൽ നാഷണൽ ഹീ സിയാങ്നിംഗ് ആർട്ട് മ്യൂസിയം തുറന്നു. അവരുടെ ചിത്രങ്ങൾ ചൈനീസ് സ്റ്റാമ്പുകളിൽ പ്രദർശിപ്പിച്ചിട്ടുണ്ട്.
ആദ്യകാലജീവിതം
ചെറുപ്പം മുതലേ നിശ്ചയദാർഢ്യമുള്ള ഒരു ഫെമിനിസ്റ്റ്, പരമ്പരാഗത ചൈനീസ് ആചാരപ്രകാരം അവളുടെ പാദങ്ങൾ ബന്ധിക്കണമെന്ന പിതാവിന്റെ ഉത്തരവിനെ അവൻ ഷിയാങ്നിംഗ് ശക്തമായി എതിർത്തു. അവളുടെ "വലിയ പാദങ്ങൾ" കാരണം, 1897 ഒക്‌ടോബറിൽ അവൾ അമേരിക്കയിൽ ജനിച്ച ചൈനക്കാരനായ ലിയാവോ സോങ്കായിയെ വിവാഹം കഴിക്കാൻ നിശ്ചയിച്ചു. ഇത് ഒരു അറേഞ്ച്ഡ് വിവാഹമായിരുന്നെങ്കിലും, അവനും ലിയാവോയും തമ്മിൽ വളരെയധികം സാമ്യമുണ്ടായിരുന്നു, അറിവിനോടും കലയോടും ഉള്ള സ്നേഹവും ചൈനയുടെ രക്ഷയോടുള്ള അഭിനിവേശവും പങ്കിട്ടു. ജപ്പാനിൽ പഠിക്കാനുള്ള ഭർത്താവിന്റെ ആഗ്രഹത്തെ അവർ സാമ്പത്തികമായി പിന്തുണച്ചു, തന്റെ സ്വകാര്യ സമ്പാദ്യം ഉപയോഗിച്ചും തന്റെ ആഭരണങ്ങൾ വിറ്റ് 3,000 വെള്ളി ഡോളർ സമാഹരിച്ചും. 1902 നവംബറിൽ ലിയാവോ ജപ്പാനിലേക്ക് പോയി, രണ്ട് മാസത്തിന് ശേഷം അവൾ പിന്തുടർന്നു. അവൾ ടോക്കിയോ വിമൻസ് നോർമൽ സ്കൂളിനായി പ്രെപ്പ് സ്കൂളിൽ പഠിച്ചു.
പുറംകണ്ണികൾ
വർഗ്ഗം:1878-ൽ ജനിച്ചവർ വർഗ്ഗം:1972-ൽ മരിച്ചവർ
ടി. സുധാകരൻ
മലയാളത്തിലെ ചലച്ചിത്ര-നാടക നടനാണ് '''ടി. സുധാകരൻ'''. തട്ടാലത്ത് സുധാകരൻ എന്നാണ് മുഴുവൻ പേര്.
ജീവിത രേഖ
1943-ലാണ് ജനണം. പ്രഭാതസവാരിക്കിടെ ബൈക്കിടിച്ച് പരിക്കേറ്റ് ചികിത്സയിലായിരുന്ന സുധാകരൻ 2016 ജനുവരി 04-ന് മരിച്ചു.
1957-ൽ സ്കൂൾ സാഹിത്യസമാജത്തിലൂടെയാണ് ആദ്യമായി അരങ്ങിലെത്തിയത്. 1998–ൽ വയനാട് ഡെപ്യൂട്ടി കലക്ടറായി ഔദ്യോഗിക ജീവിതത്തിൽ നിന്ന് വിരമിച്ചശേഷം കലാപ്രവർത്തനത്തിൽ സജീവമായി.
കോഴിക്കോടൻ നാടകവേദികളിൽ അരനൂറ്റാണ്ടോളം നിറസാന്നിധ്യമായിരുന്നു ടി. സുധാകരൻ അമ്പതോളം സിനിമകളിലും അമച്വർ–പ്രൊഫഷണൽ ഉൾപ്പെടെ അഞ്ഞൂറോളം നാടകങ്ങളിലും അഭിനയിച്ചു.
കുടുംബം
ഭാര്യ: സൂര്യപ്രഭ, മകൻ - സുധീഷ് സിനിമ നടനാണ്.
അവലംബം
വർഗ്ഗം:അഭിനേതാക്കൾ വർഗ്ഗം:അഭിനേതാക്കൾ - അപൂർണ്ണലേഖനങ്ങൾ വർഗ്ഗം:1943-ൽ ജനിച്ചവർ വർഗ്ഗം:2016-ൽ മരിച്ചവർ വർഗ്ഗം:ജനുവരി-5ന് മരിച്ചവർ
സിപ്പേലിയ
പിപ്പരേസീ സസ്യകുടുംബത്തിലെ ഒരു ജീനസ് ആണ് സിപ്പേലിയ. ഒരു ഇനം (സിപ്പേലിയ ബഗോനിഫോളിയ) ആണ് ഈ ജീനസിൽ ഉൾപ്പെടുത്തിയിട്ടുള്ളത്.
വർഗ്ഗം:പിപ്പരേസീ വർഗ്ഗം:സസ്യജനുസുകൾ
ദ മോണിങ് പോസ്റ്റ്
ലഘുചിത്രം|255x255ബിന്ദു| ദ ഡെയ്ലി ടെലിഗ്രാഫ് ഏറ്റെടുക്കുന്ന വരെ 1772 മുതൽ 1937 വരെ ലണ്ടനിൽ നിന്നും പ്രസിദ്ധീകരിച്ചുവന്ന ഒരു യാഥാസ്ഥിതിക അനുകൂല പത്രമായിരുന്നു ദ മോണിങ് പോസ്റ്റ്
ചരിത്രം
ജോൺ ബെൽ ആണ് പേപ്പർ സ്ഥാപിച്ചത്. ചരിത്രകാരനായ റോബർട്ട് ഡാർട്ടന്റെ അഭിപ്രായത്തിൽ, ദി മോണിംഗ് പോസ്റ്റ് എന്നത് ഖണ്ഡിക നീണ്ട വാർത്താശകലങ്ങൾ അടങ്ങിയതാണ്, അതിൽ ഭൂരിഭാഗവും വ്യാജമാണ്. റവറന്റ് ഹെൻറി ബേറ്റ്, "റെവറന്റ് ബ്രുയിസർ" അല്ലെങ്കിൽ "ദി ഫൈറ്റിംഗ് പേഴ്സൺ" എന്ന പേരിൽ വിളിപ്പേരുണ്ടായിരുന്നു. പിന്നീട് വിട്രിയോളിക് എഡിറ്ററായ റവറന്റ് വില്യം ജാക്സൺ അദ്ദേഹത്തെ "ഡോക്ടർ വൈപ്പർ" എന്ന് വിളിച്ചിരുന്നു.
അവലംബങ്ങൾ
വർഗ്ഗം:പ്രസിദ്ധീകരണം നിലച്ച പത്രങ്ങൾ
കലിംഗനഗർ
തീരദേശ ഒഡീഷയിലെ ജജ്പൂർ ജില്ലയിലെ ഒരു വ്യാവസായിക, ആധുനിക പട്ടണമാണ് കലിംഗനഗർ. ഇരുമ്പയിര് കൊണ്ട് സമ്പന്നമാണ്. സ്റ്റീലിന് ആഗോള ഡിമാൻഡുള്ളതിനാൽ കലിംഗനഗർ സ്റ്റീൽ, പവർ, അനുബന്ധ ഉൽപ്പന്നങ്ങൾ എന്നിവയുടെ പ്രധാന ആഗോള കേന്ദ്രമായി മാറുകയാണ്. ജിൻഡാൽ സ്റ്റീൽ, ടാറ്റ സ്റ്റീൽ എന്നിവയുടെ പ്രോജക്ടുകൾ ഉൾപ്പെടെ നിരവധി സ്റ്റീൽ പ്ലാന്റുകൾ തുടങ്ങിയവ ഇവിടെ നടപ്പിലാക്കി വരികയാണ്.
ഒഡീഷയിലെ ഒരു പ്രധാന വ്യവസായ കേന്ദ്രമാണ് കലിംഗനഗർ. ടാറ്റാ സ്റ്റീൽ, എൻ‌എൻ‌എൽ, ജിൻഡാൽ, വിസ, മെസ്കോ തുടങ്ങി നിരവധി കമ്പനികൾ ഇവിടെയുണ്ട്.
കലിംഗനഗർ സമുച്ചയം ദേശീയ നിർമാണ നയമായി ദേശീയ നിക്ഷേപ ഉൽ‌പാദന മേഖലയായി വികസിപ്പിക്കുന്നതിന് ഇന്ത്യൻ സർക്കാർ അന്തിമ അനുമതി നൽകി. കലിംഗനഗർ നിംസിലെ ചില പ്രധാന പദ്ധതികളാണ്  സ്റ്റീൽ & അലുമിനിയം ഡൌ ൺസ്ട്രീം പാർക്ക്, ന്യൂ ഇൻഡസ്ട്രിയൽ  ടൌൺഷിപ്പ്, സെൻട്രൽ ബിസിനസ് ഡിസ്ട്രിക്റ്റ് ഓഫീസ്, വാണിജ്യ, വിനോദ പ്രവർത്തനങ്ങൾ, കോമൺ ടൂൾ റൂമുകൾ, സാങ്കേതിക പരിശീലന സ്ഥാപനങ്ങൾ, ആഭ്യന്തര അടിസ്ഥാന സൌകര്യങ്ങൾ എന്നിവ.
ബാഹ്യ ലിങ്കുകൾ
വർഗ്ഗം:Coordinates on Wikidata
ഷെൽ സോർട്ട്
ഡൊണാൾഡ് ഷെൽ 1959ൽ മുന്നോട്ട് വച്ച ഒരു സോർട്ടിങ്ങ് അൽഗരിതമാണിത്. ഇൻസർഷൻ സോർട്ടിങ്ങിൽ ഒരു സ്ഥാനത്തുള്ള സംഖ്യ, തൊട്ട് പുറകിലുള്ള സംഖ്യകളുമായി താരതമ്യപ്പെടുത്തി സ്വാപ്പ് ചെയ്യുകയാണു ചെയ്യുന്നതെങ്കിൽ, ഷെൽ സോർട്ടിങ്ങിൽ ‘h’ സ്ഥാനം പുറകിലുള്ള സംഖ്യകളുമായി താരതമ്യപ്പെടുത്തി സ്വാപ്പ് ചെയ്യുന്നു. h എന്നത് സോർട്ട് ചെയ്യണ്ട സംഖ്യകളുടെ എണ്ണമനുസരിച്ച് നിശ്ചയിക്കുന്നു. h എന്നത് ആദ്യം വലിയ ഒരു സംഖ്യയായിരിയ്ക്കും. അത് വഴി വലിയ ചാട്ടങ്ങൾ ചാടിയായിരിക്കും സംഖ്യകൾ താരതമ്യപ്പെടുത്തുന്നത്. ഓരോ ലിസ്റ്റ് യാത്രയ്ക്ക് ശേഷവും hന്റെ വില പുനർനിർണ്ണയിക്കും (ക്നൂത്തിന്റെ ആശയപ്രകാരമത് മൂന്നിലൊന്നായി കുറച്ച് കൊണ്ട് വരും). ഓരോ യാത്രയ്ക്ക് ശേഷവും, ലിസ്റ്റ് കൂടുതൽ കൂടുതൽ സോർട്ട് ചെയ്യപ്പെട്ടിരിയ്ക്കും.
സങ്കീർണ്ണത
'h' മൂല്യം കണ്ട് പിടിയ്ക്കുന്ന രീതിയ്ക്കനുസരിച്ച് ഈ അൽഗരിതത്തിന്റെ സങ്കീർണ്ണതയും മാറുന്നു. ക്നൂത്തിന്റെ രീതി ഉപയോഗിയ്ക്കുന്ന അൽഗൊരിതത്തിന്റെ സങ്കീർണ്ണത് n1.5 ആണു.
അവലംബം
വർഗ്ഗം:സോർട്ടിങ്ങ് അൽഗൊരിതങ്ങൾ
അന്ന മോർട്ടൺ
അന്ന ലിവിങ്സ്റ്റൺ റീഡ് സ്ട്രീറ്റ് മോർട്ടൺ (ജീവിതകാലം: മെയ് 18, 1846 – ആഗസ്റ്റ് 14, 1918) യു.എസ്. വൈസ് പ്രസിഡൻറായിരുന്നു ലെവിസ് പി. മോർട്ടൻറെ രണ്ടാം പത്നിയായിരുന്നു. അന്ന സ്ട്രീറ്റ മോർട്ടൺ എന്നാണ് അവർ പൊതുവേ അറിയപ്പെട്ടിരുന്നത്.
1873 ലാണ് അന്ന, ലെവിസ് മോർട്ടനെ വിവാഹം കഴിച്ചത്. എഡിത്, ലെന, ഹെലൻ, ലെവിസ്, ആലീസ്, മേരി എന്നിങ്ങനെ അഞ്ചു പെൺകുട്ടികളും ഒരു ആൺകുട്ടിയുമാണ് മക്കളായി ഉണ്ടായിരുന്നത്. 4 മാസം പ്രായമുള്ളപ്പോൾ ലെവിസ് ലണ്ടനിൽവച്ച് മരണമടഞ്ഞു. ലെനയും ആലീസും പിൽക്കാലത്ത് മരണമടഞ്ഞു. 1889 മുതൽ 1893 വരെയുള്ള കാലഘട്ടത്തിലാണ് വൈറ്റ് ഹൌസിൽ സെക്കൻറ ലേഡി എന്ന പദവിയിലിരുന്നത്. വൈറ്റ് ഹൌസിലെ പ്രഥമ വനിയായിരുന്ന കരോലിൻ ഹാരിസൺ അസുഖബാധിതയായിരുന്നതിനാലും പിന്നീട് മരണപ്പെട്ടതിനാലും അവരുടെ ആതിഥേയ എന്ന നിലയിലുള്ള എല്ലാ ചുമതലകൾ നിർവ്വഹിച്ചിരുന്നതും അന്ന മോർട്ടൺ ആയിരുന്നു. 1895 മുതൽ 1897 വരെയുള്ള കാലത്ത് ന്യൂയോർക്കി ൻറെ പ്രഥമവനിതയെന്ന പദവിയും അവർക്കുണ്ടായിരുന്നു. 1918 ആഗസ്റ്റ് 14 ന് 72 ആമത്തെ വയസിലാണ് അവർ മരണമടഞ്ഞത്.
അവലംബം
വർഗ്ഗം:1846-ൽ ജനിച്ചവർ വർഗ്ഗം:1918-ൽ മരിച്ചവർ വർഗ്ഗം:അമേരിക്കൻ ഐക്യനാടുകളുടെ പ്രഥമവനിതകൾ
ആസ്ട്രൽ പ്രൊജക്ഷൻ
ആസ്ട്രൽ പ്രൊജക്ഷൻ (ആത്മാവിനെ ശരീരത്തിൽ നിന്നും വേർപിരിക്കൽ/ ഡ്രീം യോഗ/ ഫിസിക്കൽ ബോഡിയിൽ നിന്നും കോൺഷ്യസ്ന്റ്സ്-ആത്മാവ് വേറിട്ട് ആസ്ട്രൽ ബോഡിയായി മാറുന്ന അവസ്‌ഥ). ശരീരത്തിൽ നിന്ന് സൂക്ഷ്മ ദേഹത്തെ/ആത്മാവിനെ വേർപെടുത്തി യഥേഷ്ടം പ്രപഞ്ചത്തിലുടനീളം ഏതു കോണിലേക്കും സഞ്ചരിക്കുവാൻ കഴിവുള്ളതാക്കുക, ശരീരത്തിൽ നിന്ന് ആത്മാവിനെ മോചിപ്പിക്കാനുള്ള ആഭിചാരക്രിയ മുതലായവ വിവരിക്കാൻ ഉപയോഗിക്കുന്ന പദമാണ് ആസ്ട്രൽ പ്രൊജക്ഷൻ. ലളിതമായി പറഞ്ഞാൽ നഗ്നനേത്രങ്ങൾക്ക് അജ്ഞാതമായ സൂക്ഷ്മ ദേഹത്തെ (ആസ്ട്രൽ ബോഡി) ശരീരത്തിൽ നിന്നു വേർപെടുത്തുന്നതിനെയാണ് ആസ്ട്രൽ പ്രൊജക്ഷൻ എന്നു വിശേഷിപ്പിക്കുന്നത്. ആസ്ട്രൽ എന്ന പദത്തിന് നക്ഷത്രമയം (ലൂസിഡ്‌ ഡ്രീം) എന്നാണ് അർത്ഥം. ശരീരത്തിൽനിന്ന് മനസ്സിനെ മറ്റൊരു ലോകത്ത് എത്തിക്കുകയാണ് ഉദ്ദേശ്യം. ആസ്ട്രൽ ട്രാവൽ (സൂക്ഷ്മസഞ്ചാരം) എന്നും ഈ ആഭിചാര ക്രിയ അറിയപ്പെടുന്നു.